Vučić: Nema vanrednih parlamentarnih izbora | Novinska agencija Beta\nTadić: Radićemo na tome da imamo ujedinjenu opoziciju za beogradske izbore\nPOLITIKA | 10.01.2018 19:25 > 10.01 21:06\n"Predsedništvo SNS donelo je odluku da se svom snagom, odučnošću i hrabrošću bori za pobedu na beogradskim izborima i da se ne podrži održavanje vanrednih parlamentarnih izbora uprkos činjenici da je u samoj raspravi bilo jednak ili nešto veći broj ljudi koji su bili za parlamentarne izbore", rekao je Vučić na konferenciji za novinare u Beogradu.\nSNS će na beogradske izbore izaći na listi pod nazivom "Aleksandar Vučić Zato što volimo Beograd", na kojoj će biti Beogradjani koji žele pristojan grad i pristojnu Srbiju, rekao je Vučić.\n"Ne želimo da ljudi glasaju zbog stranke, već po rezultatima. Mi ćemo ići sa rezultatima i planovima za budućnost", rekao je Vučić i pozvao gradjane da glasaju za ono što vide u Beogradu.\nOn je naveo je da je SNS obećao da će biti "Beograda na vodi" koji se gradi i dodao da će Beograd dobiti i metro, a da će "dobar deo toga" biti završen u narednom mandatu, ako gradjani ukažu poverenje listi SNS-a.\n"Biće to najugledniji ljudi Beograda ( u timu) i tražićemo od Beogradjana da je podrže i galasaju za napredak Beograda", rekao je Vučić i dodao da na listi neće biti ljudi iz sastava Vlade Srbije niti iz njegovog kabineta.\nOn je rekao da želi da zahvali članovima Predsedništva SNS koji su poslušali njegovu molbu jer je nacionalni i državni interes bitniji od stranačkog i stranke koju "toliko vole".\n"Želimo da se posvetimo višedecenijskim i viševekovnim problemima. Želim da pokušamo da se posvetimo budućnosti naše dece, da ne razmišljamo kalkulantski kako bi nama odgovaralo", rekao je on.\n"Mi se nadamo u budućnosti ali SPS će izaći sa svojom listom", b rekao je Včić odgovarajući na pitanje da li će SPS biti deo tima.\nOn je rekao da će parlamentarni izbori biti raspisani 2020. godine "osim ako se nešto ne dogodi u medjuvremenu".\nVučić je kazao da opozcija izmišlja neistine o izbornoj kradji jer zna da i ove izbore gubi, a da će pobediti lista "Aleksandra Vučić Zato što volimo Beograd".


Finaliziranje Akcionog plana za unapređenje prava i položaja osoba sa invaliditetom\nKoordinacioni odbor udruženja osoba sa invaliditetom Kantona Sarajevo i Ministarstvo za rad, socijalnu politiku, raseljena lica i izbjeglice Kantona Sarajevo, uz podršku MyRight-a, organizovali su 22.12.2017.godine, u Sarajevu, okrugli sto koji je bio posvećen usaglašavanju finalnog teksta Akcionog plana za unapređenje prava i položaja osoba sa invaliditetom u Kantonu Sarajevo 2018-2021.\nFederalnom Strategijom za unapređenje prava i položaja osoba sa invaliditetom 2016-2021. stavljeno je u obavezu institucijama vlasti na svim nivoima da usvoje akcione planove za njenu implementaciju.\nKoordinacioni odbor , nakon provedenih konsultacija, pripremio je nacrt Akcionog plana za Kanton Sarajevo 2018-2021. s ciljem da posluži kao inicijalni materijal institucijama vlasti da pripreme i usvoje Akcioni plan koji će u perspektivi obezbijediti bolje uslove za život i rad osoba sa invaliditetom u Kantonu Sarajevo. Na ovom okruglom stolu predstavnici institucija vlasti , predstavnici udruženja osoba sa invaliditetom i MyRighta, diskutovali su o konkretnim pitanjima , s ciljem da se pronađu najoptimalnija rješenja koja su prihvatljiva i za institucije vlasti i za osobe sa invaliditetom. Akcionim planom predviđeno je 5 prioriteta, sa konkretnim aktivnostima i zaduženjima.\nZaključak Okruglog stola je da svi zainteresirani u roku od 15 dana dostave svoje prijedloge i preporuke Ministarstvu za rad, socijalnu politiku, raseljena lica i izbjeglice Kantona Sarajevo, kako bi radna grupa sačinila finalni prijedlog Akcionog plana i dostavila ga Vladi Kantona Sarajevo, na usvajanje.\nTehnički organizator okruglog stola bilo je Udruženje slijepih Kantona Sarajevo.


Spoljnotrgovinski deficit Srbije veći za 10 odsto – Nadlanu.com\nSpoljnotrgovinski deficit Srbije veći za 10 odsto\nObjavljeno 29. apr 2011. / 13:05:38\nBEOGRAD, 29. aprila 2011. (Beta) - Srbija je u prvom ovogodišnjem kvartalu ubeležila deficit u trgovini robom sa svetom od 1,4 milijarde evra, što je za 10,3 odsto više nego u istom periodu prošle godine, objavio je u petak Republički zavod za statistiku (RZS).\nIzražen u američkoj valuti, deficit je bio 1,9 milijardi dolara, za 9,1 odsto veći nego u prvom tromsečju 2010. godine.\nUkupna spoljnotrgovinska robna razmena Srbije za period januar-mart ove godine vredela je 5,34 milijarde evra i bila je 26,3 odsto veća nego u odgovarajućem prošlogodišnjem periodu.\nSrbija je u prva tri meseca izvezla robu za 1,96 milijardi evra a uvezla za 3,38 milijardi, pa je pokrivenost uvoza izvozom bila 58 procenata. U isto vreme prošle godine pokrivenost uvoza izvozom bila je 53,3 odsto.\nIzvoz Srbije je u prvom kvartalu 2011. bio 33,4 odsto veći nego u isto vreme 2010. dok je uvoz bio 22,6 odsto veći. Podaci RZS pokazuju da je, gledano prema regionima, najveće učešće u izvozu Srbije imala Vojvodine, od 35,6 odsto, dok je u uvozu prednjačio Beogradski region sa učešćem od 45,1 odsto.


Italijani smatraju da je baš njihov premijer najbolje upravljao pandemijom korone – Naši u svetu\nObjavljeno 05/06/20 u 16:30\nProcentualno najveći broj Italijana , 51 odsto, smatra da je premijer Đuzepe Konte političar koji je najbolje na svetu upravljao pandemijom koronavirusa, bolje nego nemačka kancelarka Angela Merkel”, pokazali su rezultati upravo završenog istraživanja sprovedenog za “Medija skay”.\nZa “Konte najbolji lider”, prenosi dnevni list “La Republika”. glasali su u najvećoj meri oni koji su na izborima do sada, ili bi na budućim, bili mogli biti neodlučni, ali i znatan broj pristalica partija i leve , 8 odstom i desne i 16 odsto.\nNajjači pojedinačni konkurent popularnosti premijera Kontea je bivši guverner Centralne Evropske Banke Mario Dragi, a zatim sledi predsednik regije Kampanja Vicenco de Luka, koji je postao planetarno poznat po video porukama svojim sugrađanima u toku pandemije koronavirusa.\nIstraživanje je pokazalo da bi, ukoliko bi premijer Konte osnovao svoju partiju, mogao računati na procenat koji danas u glasačkom telu Italije ima Džordža Melone, vođa desničarske “Frateli d”Italia”, oko 15 odsto.\nI dalje, prema rezultatima ankete najviše pristalica ima deničarska “Liga” Matea Salvinija, za koga bi glasalo 26, 2 odsto ispitanih, što je daleko manje u odnosu na vreme kada je “Liga” bila na vrhuncu popularnsti, sve do početka pandemije koronavirusa.\n“Ostanite kod kuće”: Cela Italija od danas “crvena zona”, evo…


Wigemark: Veliko dostignuće BiH na putu ka EU - mojusk.ba\nU proteklim mjesecima, svjedočili smo značajnom napretku Bosne i Hercegovine da se približi Evropskoj uniji, a današnja odluka Vijeća za opće poslove obilježava veliku prekretnicu za evropske integracije, kazao je danas sprecijalni predstavnik Evropske unije i šef Delagacije EU u BiH Lars-Gunnar Wigemark nakon pozitivne odluke Vijeća da zatraži od Evropske komisije da dostavi mišljenje o zahtjevu BiH za članstvo.\n– Ova odluka slijedi naporan rad vodstva zemlje na svim nivoima, koje je pokazalo svoje opredjeljenje za reforme. Što je najvažnije, današnja odluka je odgovor na zahtjeve građana za promjene i približavanje EU – istaknuo je Wigemark, podsjećajući da ova odluka označava početak procesa u kojem BiH nastoji uhvatiti korak sa susjedima u regionu koji su već kandidati za članstvo u EU.\nPojasnio je da će Evropska komisija sada početi detaljno procjenjivati trenutnu situaciju u raznim područjima i sektorima u BiH što će dovesti do sačinjavanja mišljenja o spremnosti BiH da krene naprijed u procesu pristupanja ka statusu kandidata, te eventualno otvori pregovore o pristupanju.\nIpak, istaknuo je, prerano je spekulirati o tome koliko će to trajati, ali u međuvremenu, BiH ne smije izgubiti fokus jer reforme koje unapređuju ekonomski rast i socijalnu pravdu, vladavinu zakona i javnu upravu trebaju da se nastave, a bh. vlasti ih trebaju rješavati konstruktivno i kroz dijalog.\nSmatra da Reformska agenda obećava mnogo, i postignuti zamah se treba nastaviti, a tempo i učinkovitost reformi za napredak u okviru procesa EU integracija će u konačnici odrediti proces pristupanja.\n– Učinkovita koordinacija među vlastima na svim nivoima će biti sve više neophodna da bi se osigurali pomaci u procesu. Samo kroz zajedničke napore, zemlja može napredovati na putu ka EU. EU je spremna da pomogne, uz čvrsto uvjerenje da će naše zajedničko putovanje donijeti istinska poboljšanja životima građana ove zemlje – zaključio je Wigemark.\nBiH glavna tema u Briselu: Evo šta su rekli evropski zvaničnici


Novi srpski ministar finansija Siniša Mali, Foto: Reuters\nSiniša Mali izabran je za novog ministra finansija, posle čega je položio zakletvu pred poslanicima srpskog parlamenta.\nPosle odlazećeg ministra finansija Dušana Vujovića, može se reći da je biografija Siniše Malog, pored one zvanične koja je istaknuta na stranici grada, veoma živopisna, na momente čak i dramatična, barem kada se pogledaju naslovi u novinama.\nPrema njegovim rečima, završio je Petu beogradsku gimnaziju u Beogradu i to vreme pamti po muzici i sportu, kojim se aktivno bavio, plivanjem, tenisom, rukometom i fudbalom.\n“Bio sam najbolji sportista i školski golman za rukomet i fudbal," izjavio je za Telegraf 2014. godine.\n"Uozbiljio sam se kad sam krenuo na Ekonomski fakultet u Beogradu. Tamo me pamte po tome što sam uvek sedeo u prvoj klupi, u odelu sa kravatom. Bio sam student generacije na Ekonomskom fakultetu, na kojem sam diplomirao i magistrirao i dobio priznanje za najbolji magistarski rad na temu “Trgovinske izložbe kao instrument promocije preduzeća”. Magistrirao sam i na Washington University u St. Louis-u, SAD, smer finansije. Doktorirao sam na Fakultetu organizacionih nauka na temu “Kreiranje vrednosti kroz proces restruktuiranja i privatizacije- Teorijske koncepcije i ostvareni rezultati u Srbiji," rekao je u istom intervjuu.\nPrema pisanju sajta Istinomer, određen broj univerzitetskih profesora već duže vreme osporava ovu titulu, pošto je profesor Raša Karapandža još 2014. godine ustanovio da je više od trećine rada plagirano.\nČetiri godine proveo je u Deloitte & Touche, dve godine u Pragu i dve godine u Beogradu, gde je radio na poslovima privatizacije, kupovine i prodaje preduzeća, restrukturiranja i konsolidacije, poslovne analize, a potom i neko vreme u investicionoj banci Credit Suisse First Boston u Njujroku.\nKarijeru u Srbiji počeo je 2001. godine, kada je postavljen za pomoćnika ministra za privatizaciju u Ministarstvu za privredu i privatizaciju Vlade Srbije.\nIste godine prelazi u Agenciju za privatizaciju, gde sa 26 godina postaje direktor za tendere. Tu se zadržao od 2001. do 2003. godine kada su na čelu Agencije bili Vladimir Čupić i Mirko Cvetković. U septembru 2003. godine oženio se Snežanom Panić. Kada je 2008. godine Cvetković postao premijer, Mali je prešao na poziciju savetnika premijera.\nPromenom vlasti 2012. godine postaje savetnik prvog potpredsednika Aleksandara Vučića, a već iduće godine, kao kandidat SNS-a postavljen je za predsednika Privremenog organa grada Beograda i tu ostaje do raspisivanja izbora 16. marta 2014. godine.\nNakon rušenja u Savamali u noći posle izbora u aprilu 2016. godine, radi izgradnje projekta Beograd na vodi, usledili su protesti sa zahtevom da Mali podnese ostavku. Aleksandar Vučić, tada predsednik Vlade, u junu 2016. obznanio je da su za rušenje u Hercegovačkog odgovorni gradski čelnici, a nakon toga je nekoliko puta obećavao da će Mali podneti ostavku i da neće dugo ostati na mestu gradonačelnika. Međutim, Mali je na toj funkciji dočekao lokalne izbore u Beogradu u martu 2018.\nIstraživačka mreža KRIK je još 2015. pisala o sumnjivim poslovima gradonačelnika Beograda Siniše Malog. U decembru iste godine objavila je overena dokumenta koja pokazuju da je Mali i nakon što je stupio na javnu funkciju ostao direktor of-šor firmi sa Devičanskih Ostrva i potpisivao dokumenta u vezi sa kupovinom 24 stana u Bugarskoj. Novinari KRIK-a su dokumenta preuzeli iz bugarskog trgovinskog registra sa zvaničnim pečatom i potpisom službenika registra kao potvrdom njihove validnosti.\nGradonačelnik je tada potvrdio da je bio direktor of-šor firmi koje su kupovale stanove na bugarskom primorju u 2012. godini, ali je dodao da je rešenje iz februara 2015. godine koje je KRIK objavio falsifikat i istakao da sa tim firmama nema nikakve veze od kada je postao funkcioner početkom 2013. godine.\nNa osnovu tekstova KRIK-a, Agencija za borbu protiv korupcije je pokrenula postupak. U izveštaju podnetom tužilaštvu potvrdila je dosta detalja iz ovih tekstova, a obavestila je o slučaju i bugarsku upravu za sprečavanje pranja novca.Tadašnji gradonačelnik podneo krivičnu prijavu za falsifikovanje i dostavio dokaze da nije kao direktor dve misteriozne of-šor firme kupio luksuzne apartmane u bugarskom letovalištu. On je uz prijavu dostavio veštačenje bugarskog grafologa koji je utvrdio da je u pitanju nesumnjiv falsifikat.\nMreža za istraživanje kriminala i korupcije (KRIK) je više puta pisala o aferama vezanim za poslovanje Malog, između ostalog da je svom ocu odavao informacije pri prodaji proizvođača vagona Bratstvo, kao i da je njegova firma besplatno dobila deset hektara državnog zemljišta. Poslednji slučaj još uvek čeka odluku Apelacionog privrednog suda u Beogradu.\nMože se reći da budući ministar finansija ni porodično nije imao mnogo sreće, s obzirom da ga je bivša supruga optužila za nasilje u porodici i otkrila za nekoliko medija detalje o "sumnjivim poslovima u kojima je bila primorana da učestvuje". Bivši supružnici su 2016. godine, istog dana jedno protiv drugog podneli krivične prijave. Ona protiv njega zbog nasilja, a on protiv nje za ucene.\nSada sa novom funkcijom ministra finansija – sasvim je sigurno da će biografija Siniše Malog biti još interesantnija i bogatija.


By BiznisInfo on\t 22/02/2020 ProCredit Top Ten\nKoja bh. kompanija će proizvoditi dijelove za Mitsubishi, koji je novi biznis vlasnika firme Hifa Oil, koji bogataš privlači pažnju u Bugojnu, ko gradi pogon za autoindustriju u Sarajevu, ko ulaže 30 miliona KM u hotel na Jahorini, a ko gradi kompleks na Vlašiću…\nUskoro izgradnja luksuznog hotela na Jahorini\nFirma „Galens invest“ zatražila je od opštine Pale izmjenu regulacionog plana (RP) za Jahorinu kako bi mogla da počne sa gradnjom luksuznog hotela na toj planini. Zahtjev „Galens investa“ iz Novog Sada trebalo bi uskoro da se nađe pred odbornicima Skupštine opštine Pale.\nInače, na licitaciji održanoj početkom jula prošle godine novosadska firma je zajedno sa fočanskom kompanijom „Pavgord“ kupila devastirani hotel „Jahorina“ za 3,5 miliona maraka. Pretpostavlja se da će u novi hotel “Jahorina” biti uloženo do 30 miliona KM. Pogledajte kako će izgledati.\nKreće obnova “Staklene banke” u Mostaru\nDa u Vladi Federacije BiH nisu “digli ruke” od “Staklene banke” u Mostaru, kako se to posljednjih dana špekuliralo, potvrđeno je iz kabineta sekretara Vlade FBiH.\nOvaj objekt je za šest miliona maraka prije nešto više od dvije godine kupljen od “Gospodarske banke u likvidaciji” za smještaj pet ministarstava FBiH koja imaju sjedište u gradu na Neretvi. U narednom periodu bit će raspisan javni tender za obnovu objekta koji je godinama ruglo u centru Mostara.\nPad uvoza u BiH u januaru\nIzvoz BiH u januaru iznosio je 856 miliona KM, koliko je iznosio i u istom mjesecu prošle godine, dok je uvoz iznosio 1,236 milijardi KM, što je manje za 4,4 posto u odnosu na januar lani. Pokrivenost uvoza izvozom iznosila je 69,2 posto, dok je vanjskotrgovinski robni deficit iznosio 380 miliona KM.\nVlasnik firme Hifa Oil ulazi u novi biznis\nIzudin Ahmetlić, vlasnik firme Hifa Oil, osnovao je novu kompaniju Euro Fly. Zbog naziva kompanije se pretpostavljalo da je riječ o aviokompaniji. No, Ahmetlić je rekao da je ova firma registrovana za “ostale djelatnosti u aviosaobraćaju”, odnosno da nije riječ o aviokompaniji.\nOsnivački kapital je 10.000 KM a Ahmetlić je jedini vlasnik. On je rekao da mu je namjera promovirati BiH kao poželjnu turističku destinaciju, odnosno dovesti što više avio-linija ka BiH.\nKako smo objavili, novac će biti investiran u otvaranje osam novi KORT marketa, što je maloprodajni brend ove kompanije, te u druge projekte, poput modernizacije proizvodnih pogona.\nKako će izgledati Gudeljev hotel na Vlašiću\nJedan od najpoznatijih bosanskohercegovačkih privrednika Pero Gudelj počeo je radove na Vlašiću gdje će izgraditi luksuzni hotel koji će biti opremljen po najmodernijim standardima. Gudelj je suvlasnik FIS-a, a odnedavno i osnivač firme Mali Fis koja posjeduje FIS apartmane, kao i benzinsku pumpu FIS Petrol.\nNa otvorenju benzinske pume na Vlašiću Gudelj je najavio nove infrastrukturne projekte, a radovi su već počeli te bi uskoro na bh. planini trebao biti otvoren novi, moderni hotel koji će imati i sportske terene. Pogledajte kako će izgledati Gudeljev kompleks.\nProglašeni najznačajniji strani investitori u 2019.\nAgencija za unapređenje stranih investicija u BiH (FIPA) i ove godine organizuje manifestaciju Izbor najznačajnijeg stranog investitora za 2019. godinu. Manifestacija će se održati 27. februara u Sarajevu, a FIPA je u međuvremenu objavila koje kompanije su proglašene za najznačajnije strane investitore. Pogledajte o kojim kompanijama je riječ.\nU sarajevskoj općini Novi Grad uskoro će biti završena izgradnja novog pogona za automobilsku industriju. Riječ je o investiciji bh. kompanije ASA ŠPED, članici ASA Grupacije, koja pogon gradi za kompaniju Veritas Automotiv.\nVeritas Automotiv je renomirana kompanija koja se bavi proizvodnjom fluidnih sistema za gorivo, ulje, kočione sisteme i zrak za najveće svjetske brandove (BMW, VW, Audi, Ford, Mercedes, Seat, Škoda itd). U novi objekat će biti uloženo više od 4 miliona KM.\nU posljednje vrijeme pažnju građana u Bugojnu privlači mladi investitor Davor Ivoš. On je vlasnik nekoliko ugostiteljskih objekata, koji spadaju među najpopularnije u tom gradu, a preuzeo je upravljanje fudbalskim klubom Iskra čiji je glavni finansijer. Pokreno je izgadnju novog stadiona a nedavno je igračima kupio novi autobus. Osim toga, planira i novu investiciju – izgradnju staračkog doma u vrijednosti od 4 miliona KM.\nPrema pisanju lokalnih medija, Ivoš pažnju Bugojanaca najviše privlači izrazito skupim automobilima, koji odudaraju od realnosti u ovom malom mjestu. Pročitajte više o njemu.\nU Gradačcu je položen kamen temeljac za izgradnju nove fabrike „TMD motor components“. U novoj fabrici će se proizvoditi dijelovi za industriju električnih automobila. Dogovorena je saradnja s jedom od najvećih automobilskih kompanija na svijetu – Mitsubishijem.\nAdem Hanić, predsjednik uprave kompanije TMD Group, rekao je da će se u novoj tvornici proizvoditi komponente za svaki drugi automobil električnog modela Mitsubishi Motorsa.\nOvo će biti prva fabrika ove vrste u cjeloj BiH, sa ogromnim značajem i za cijelu regiju. On je naglasio da će u novoj fabrici biti otvoreno više od 100 novih radnih mjesta. Očekuje da će tvornica početi s sa radom u punom kapacitetu u junu 2021. godine.\nDavor Ivoš Euro Fly Fructa Trade Galens invest Hifa Oil Pero Gudelj Saklena banka TMD Group


Izvor: NoviMagazin.rs, 03.Okt.2020, 21:59\nStudenti okupljeni oko inicijative za smanjenje školarine za 30 odsto najavili su na kraju večerašnjeg protesta da će u ponedeljak na tri sata blokirati zgradu Ministarstva prosvete ukoliko njihov zahtev ne budr ispunjen.\nProtestnu šetnju završili su ispred tog ministarstva, gde su kazali da "žele da pokažu koliko ih ima".\nPre početka protestne šetnje akademik profesor Vladica Cvetković kazao je okupljenima ispred Filozofskog fakulteta u Beogradu da njihovi >> Pročitaj celu vest na sajtu NoviMagazin.rs << zahtevi imaju rezona i da studenti imaju prava da traže smanjenje školarine.\n"Moj motiv da vas podržim je što u Srbiji ima neke snage koja je spremna da uzdrma nešto što je najpažljivije čuvano u obrazovanju u Srbiji a to je način finasiranja", naveo je Cvetković.\nJedan od organizatora Nikola Arsenić rekao je za NovaS ukoliko nakon današnjeg protesta ne bude bilo odgovora na njihov zahtev, u ponedeljak će na tri sata studenti blokirati Nemanjinu ulicu u Beogradu.\nPre početka šetnje, studenti su za štandom skupljali potpise saglasnosti za zahtev da se školarine smanje za 30 odsto.\nStudenti krenuli u protestnu šetnju ka Ministarstvu prosvete\nStudenti i profesori okupljeni oko inicijative za smanjenje školarine za 30 odsto počeli su protestnu šetnju od zgrade Rektorata u Beogradu ka Ministarstvu prosvete.\nProtest je praćen zviždanjem i povicima "Vučiću lopove"\nAkademik profesor Vladica Cvetković kazao je okupljenima ispred Filozofskog fakulteta u Beogradu da njihovi zahtevi imaju rezona i da studenti imaju prava da traže smanjenje školarine.


DO REGISTRACIJE SA NEKOLIKO KLIKOVA: Olakšana procedura prijave preduzeća | Banjaluka.net\nDO REGISTRACIJE SA NEKOLIKO KLIKOVA: Olakšana procedura prijave preduzeća\nBrže, jednostavnije i povoljnije procedure prilikom registrovanja preduzeća trebalo bi da daju željene rezultate, pa se tako očekuje da RS sa unesenim izmjenama u poslovanju u narednom periodu postane mjesto optimalnijeg poslovnog ambijenta.\nTakvo stanje trebalo bi, pored efikasnijeg poslovanja domaćih subjekata, obezbjediti i atmosferu na tržištu RS koja bi bila primamljivija stranim ulagačima.\nNakon što je registracija poslovnih subjekata posredstvom jednošalterskog poslovanja dala očekivane rezultate, sa ciljem poboljšanja komunikacije među institucijama, brže razmjene i pristupa podacima, RS je ušla u drugu fazu prijave privrednih subjekata, ali ovaj put elektronskim servisima.\nOvakav način registracije privrednih subjekata trebao bi da korisnike poštedi komplikovanih i dugotrajnih procedura koje prate proces prijave preduzeća, te da im omogući jednostavni i efikasniji model u skladu sa evropskim i svjetskim standardima.\nOvakve izmjene predviđene su mjerama Ministarstva privrede i preduzetništva radi unapređenja poslovnog okruženja, a idejne osnove sadržane su u Nacrtu zakona o izmjenama i dopunama Zakona o registraciji poslovnih subjekata, kao i u Informaciji o realizaciji projekta registracije poslovnih subjekata online, usvojene na posljednjoj sjednici Vlade RS.\nIz Ministarstva privrede i preduzetništva RS poručuju da će se, realizacijom ovog dijela reforme, lica koja namjeravaju da posluju u Republici Srpskoj biti u prilici da elektronskim putem, uz minimalne novčane troškove i za kratko vrijeme, na jednostavan i lak način registruju poslovanje u formi privrednog društva i preduzetnika.\nOni dodaju da se razlozi za donošenje ovih zakona mogu tražiti u potrebi reforme registracije privrednih subjekata sa ciljem olakšica koja će privrednim subjektima olakšati proces registracije.\nPodršku ovakvom vidu poslovanja pružili su i u Uniji udruženja poslodavaca, gdje očekuju da će se primjenom ovog modela u praksi uvećati broj novoosnovanih poslovnih subjekata, a time i priliv investicija u Republici Srpskoj, te da će se poboljšati pozicija BiH na Doing Business listi.\n“Unija udruženja poslodavaca Republike Srpske svakako podržava nastojanja koja idu u pravcu digitalizacije, ne samo procedura registracije poslovnih subjekata, nego i uopšte digitalizacije uprave, ekonomije i obrazovnog sistema. Cilj ovih izmjena je pojednostavljenje procedure registracije poslovnih subjekata odnosno početak uspostavljanja sistema elektronske uprave i osnova za uvođenje novih elektronskih servisa za poslodavce i građane”, rekao je Saša Aćić, direktor Unije udruženja poslodavaca RS.\nOn je objasnio i kako će ova procedura izgledati u budućnosti.\n“Stranka koja ima u planu početak poslovanja dobiće svoj elektronski sertifikat, što će predstavljati njegov digitalni identitet, a neophodno je u postupku registracije. Prijava se podnosi na elektronskom obrascu na internet adresi bizreg.esrpska.com. Nakon što sud po podnesenoj prijavi izvrši upis poslovnog subjekta u registar, podnosilac može u formi elektronskog dokumenta preuzeti rješenje koje je potpisano elektronskim potpisom, a koje mu je neophodno radi obavljanja poslovne djelatnosti”, dodaje Aćić.\nOn ističe i to da je bitan preduslov za realizaciju ove aktivnosti završetak procedura na uspostavi institut digitalnog potpisa i digitalnog dokumenta.\n“Izmjene propisa koji regulišu digitalni potpis i dokument takođe prate i aktivnosti na uspostavljanju online registracije i mi očekujemo da će u skorijem periodu biti završene sve aktivnosti kada su u pitanju online registracija i digitalni potpis.”\nPored ušteđenog vremena, korisnicima će ovaj process biti olakšan i u smislu uštede novca, jer će na ovaj način proces registracije biti jeftiniji i do nekoliko stotina KM, a za sam proces potrebno je izdvojiti nekoliko dana.\nJEDINE U SRPSKOJ: U šećerani kod Dubice počeo stečaj, u bijeljinskoj fabrici završen


Koha: Socijalna politika Samoopredjeljenja ugrožava investicije na Kosovu ⋆ Balkan PlusBalkan Plus\nNajave nove socijalne politike Pokreta Samoopredeljenje i Aljbina Kurtija, koja podrazumeva značajna budžetska davanja ugroženim kategorijama stanovništva, za predstavnike biznisa i privrede znači smanjenje investicija na Kosovu. Prema grubom proračunu samo za dečije dodatke i isplate za nezaposlene trudnice, godišnji izdaci socijalne zaštite isnosili bi čitavih 600 miliona evra, prenosi Koha.\nPogram Pokreta Samoopredeljenje predviđa obezbeđivanje dodataka od 20 evra za decu mlađu od 2 godine, od 10 evra za decu od 2 do 16 godina. Kurti je takođe obećao da će državama finansijski pomagati i porodice sa malim prihodima. Davanje od 50 evra predviđeno za decu u porodicama koje imaju godišnji prihod ispod 7.000 evra, a pomoć od 100 i 150 evra predviđena je za za decu u porodica sa godišnjim prihodom ispod 6.000 i 5.000 evra.\nTokom kampanje Kurti je takođe obećao da će sve nezaposlene trudnice dobijati minimalnu zaradu od 250 evra tokom prvih 6 meseci trudnoće. Što se tiče zaposlenih, porodiljsko i roditeljsko odsustvo biće 12 meseci, gde će država biti učesnik u isplati, a oba roditelja će imati priliku da koriste plaćeno odsustvo. Takođe u okviru programa Samoopredeljenja najavljeni su besplatni obroci za decu od prvog do petog razreda.\nPrema grubom proračunu samo za dečije dodatke i isplate za nezaposlene trudnice, godišnji izdaci socijalne zaštite isnosili bi čitavih 600.000.000 evra.\nPrema podacima Kosovske agencije za statistiku, tokom 2019. godine na Kosovu je rođeno 21.899 beba. Planirani dodaci od 20 evra za 21.899 dece u roku od godinu dana iznosi čitavih 10.511.000 evra. Prema poslednjem popisu stanovništva iz 2011. godine na Kosovu živi 557.287 dece do 16 godina. Nova vlada u roku od godinu dana isplatom 10 evra svakom detetu treba da izdvoji oko 66.874.000 evra. Za šestomesečnu isplatu po 250 evra trudnicama nova Kurtijeva vlada planira da 27.880.000 evra.\nStručnjaci smatraju da će ispunjavanje obećanja biti ozbiljan izazov, jer će se nova vlada suočiti sa ekonomskim padom od 6 odsto usled posledica pandemije i smanjenim budžetom koji za 2021. godinu iznosi 2,4 milijarde evra.\nIzvršni direktor Američke privredne komore Arian Zeka ocenjuje da se obećanja mogu realizovati samo na štetu kapitalnih investicija.\n„Obećanja data tokom predizborne kampanje, posebno ona koja se odnose na povećanje socijalnih davanja, naravno mogu se realizovati, ali se mogu ostvariti samo na štetu kapitalnih investicija i drugih davanja od kojih bi privatni sektor mogao imati koristi. Biznis i privreda treba da budu nosilac ekonomskog razvoja i taj sektor jedini stvara realna radna mesta na Kosovu “, upozorio je Zeka.


Turnir u uličnom basketu okupio više od sto mladih - KruševacGrad\nZa titulu najboljih na turniru u uličnom basketu tri na tri, u tri muške i dve ženske kategorije, nadmetalo se 35 ekipa koje su okupile 105 mladih košarkaša i košarkašica\nTurnir je odigran na otvorenom košarkaškom terenu parka „Bagdala“, u okviru manifestacije „Sportsko leto 2018“, koju organizuje Sportski savez grada Kruševca.\nU konkurenciji mlađih pionira najuspešnija je bila ekipa „Mungosi“ u sastavu: Lazar Paunović, Vuk Sredojević i Đorđe Božović. Među pionirima najbolja je bila ekipa Kruševac 2 koju su činili Nikola Ristić, Bogdan Stošić i Mateja Bogićević. Kod kadeta je pobedila ekipa „Školsko Jovan“ u kojoj su nastupili Dimitrije Milenković, Mladen Tomić i Vukašin Jović.\nU konkurenciji pionirki najuspešnija je bila ekipa „Cvetić“ u sastavu: Dunja Miletić, Ana Radičević i Neda Petrović, dok su kod kadetkinja najbolje bile Aleksandra Punoševac, Jana Cvetković i Milica Veljković, okupljenje u ekipi „Cimi i Janja“.\nU okviru turnira održano je i takmičenje u bacanju trojki u apsolutnoj konkurenciji, a pobedio je Stefan Miletić.\nTurnir se igrao do 7 osvojenih poena ili do 10 minuta po utakmici, eliminacijom na ispadanje. Najuspešnijim ekipama i pojedincima diplome i medalje je uručio predsednik Sportskog saveza Kruševac, bivši košarkaš Bojan Obradović.\n18.08.2021 0 189\n26. septembra 2021., 02:25


07. May 2000 16:10 (GMT+01:00)\nMUP ni u nedelju nije odgovorio na zahtev opozicije\nOdobren miting u Požarevcu\nBEOGRAD - Opozicioni miting u Požarevcu praktično je u nedelju odobren.\nSocijaldemokratija je saopštila da se Ministarstvo unutrašnjih poslova, Sekretarijat u Požarevcu, u nedelju do 15 časova, kada je isticao zakonski rok za eventualnu zabranu prijavljenog mitinga Udružene demokratske opozicije u Požarevcu, nije oglasio.\nTo je, inače, mogao da učini preko sekretara Predsedništva Socijaldemokratije Meha Omerovića koji je, ispred sazivača skupa, bio ovlašćena osoba za kontakte s predstavnicima požarevačkog MUP-a.\n- Prema tome, stranke i koalicije Udružene demokratske opozicije smatraju da je održavanje mitinga odobreno i da nema zakonskih smetnji da se on održi u zakazano vreme i na zakazanom mestu, na Trgu oslobođenja u Požarevcu, 9. maja 2000. godine u 15.00 časova - navedeno je u saopštenju.\nSocijaldemokratija je izrazila uverenje da će "mitingu u Požarevcu prisustvovati veliki broj građana iz cele Srbije".\n- To potvrđuju i svakodnevne najave dolaska koje pristižu strankama i koalicijama demokratske opozicije. Ti ljudi će doći u Požarevac rukovođeni osnovnom porukom koja će biti emitovana sa mitinga: "Stop teroru - za demokratske izbore".\nTo nipošto ne može da bude poruka huligana, narkomana i kriminalaca, kako ih nazivaju predstavnici vladajućih i njihovih marionetskih partija - ocenila je Socijaldemokratija.


Rezime: 51. Gitarijada Zaječar - Portal Pasaž\nRezime: 51. Gitarijada Zaječar\nPosted: 4. jula 2017. u 07:45 / by Milunka Nikolić / comments (0)\nOdržana od 28. juna do 01. jula 2017. godine u Zaječar\nTekstova vezanih za značaj zaječarske Gitarijade u nas gotovo da i nema. Sa druge strane, da se tu radi o beogradskoj rokenrol manifestaciji sasvim je sigurno da takvi ne bi izostali. Ima nedoumica oko broja do sada održanih, 50 ili 51, ali svejedno: Gitarijada ostaje kao neoboriv dokaz o kontinuitetu rokenrola na našim, zašto ne reći i na yu, prostorima. Bezbroj sastava se u proteklih pola veka smenjivao na stejdžu Gitarijade, a tačan broj zna jedino Zoran Aleksić Aleksa rok hroničar ovoga grada koji upravo i privodi kraju pisanje vezano za istu! Tako je to, ili ste opredeljeni za rokenrol ili niste, a po zaposlenicima Centra za kulturu i turizam ovog grada (Miloš Petković i Zoran Stamenković) to opredeljenje nikada nije bilo podvedeno pod ono sporno. Ličnim primerom i maksimalnim angažovanjem zaposlenih u ovoj instituciji kulture uz podršku Grada Zaječara, Gitarijada ne samo da kontinuirano deluje i opstaje, nego je iz godine u godinu sve zapaženija, mada ostaje pitanje prepoznaje li taj značaj i Ministarstvo za kulturu?!\nKapiram da se pomenuto ministarstvo nikada neće uključiti u mehanizam koji podrazumeva afirmaciju rokenrola i svega što taj donosi sa sobom, iz razloga mogućeg bunta mladih jer takvi nisu poželjni bilo kakvim obnašaocima vlasti! Sa druge strane imamo Zaječar i Gitarijadu na kojoj se ove godine skupilo blizu trideset hiljada mladih i manje (opravdano) starijih gde je sve proteklo bez i najmanjeg incidenta! Dajmo zato šansu, pružimo priliku mladima, Zaječar je najbolji primer za to, jer, rokenrol ne podrazumeva samo muziku nego i sve prateće grane tog, slikarstvo, fotografiju, književnost! Ili je izlaz-rešenje u elektronskoj tehno muzici gde uz podelu besplatnih ekstazi pilula imate kompletnu kontrolu mase!? Pa, sad… Ne možete slušati jedan te isti ritam po ceo dan, ali uz ekstazi lanč paket i to je sasvim moguće. Naravno, živeti u iščekivanju, očekivati nove Ebija Hofmana, Džerija Rabina i ostale hipi predvodnike i nije neko rešenje jer vreme teče, mladi ostaju i dalje samo kontrolisana gomila i kao takvu društvo je neguje, takvi im u potpunosti odgovaraju, što dalje od rokenrola, što dalje od bunta jer ekstazi ne podrazumeva taj! U očekivanju pravog rešenja, pozitivnog onog za mlade, preostaje nam samo ZAJEČARSKA GITARIJADA, jedina iskrena i nedvosmisleno istinska godišnja rokenrol manifestacija (uz nekoliko manjih) u Srbiji! Ove godine, po 51. put sve se odigralo onako kako se samo poželeti može i ako bih krenuo hronološki, to bi, po danima ovako izgledalo. U Radul begovom konaku smo imali četiri odvojene priče 28/29/30/ juna i 01.jula uz napomenu da je u pomenutom prostoru otvorena trenutno barem putujuća rokenrol postavka beogradskog rokenrol muzeja , uz prisustvo veoma zapaženih gostiju, legendi yu rocka (Čutura Marušić i Vlada Džet) koji su potom na Trgu oslobodjenja i nastupili sa svojim sastavima (Čutura i 21 gram te Vlada Džet Band i Patrios). Šta to čovek može više poželeti, barem kada smo mi starji u pitanju!!! U naredne tri večeri, imali smo priče o bit pokretu i glavnim protagonistima tog (Barouzu, Ginzbergu, Keruaku, Ferlingetiju i ostalima), da bismo narednih večeri prisustvovali predstavjanju knjiga vezanih za urbanu scenu Grada Negotina naslovljenu sa “Buktinja” (autorskog dvojca Miljana Ristića i Saše Skaluševića), te naslova “Koncert za ludi mladi svet” autora Marka Perića a sve uz uvodnu reč aktuelnog direktora RTS izdavaštva Dragana Inđića. I tako bi zbilja trebala izgledati edukacija mladih vezano za rokenrol, književnost, muzejske postavke i fotografiju! Slika sa stadiona FK Timok pod čuvenom Kraljevicom je uporediva jedino sa naslovom negotinskog već pomenutog časopisa za kulturu Buktinja jer preneseno izvorno značenje je jedino odgovaralo atmosferi! Preko deset hiljada prisutnih na stadionu je ovacijama pozdravilo sastav iz grupacije najboljih u nas, Riblju čorbu a potom i uvek aktuelne Bajagu i nj. instruktore pozitivne geografije. Naravno, u takmičarskom delu su se smenjivali sastavi pobednici mini gitarijada po srpskim gradovima (Antidepresiv iz Kikinde, No Discipline iz Zrenjanina, Aritmia iz Beograda, Bob Rock iz Jagodine ili Svetozareva, R.u.lj.a. iz Raške, te Phobos iz Valjeva).\nNaredne večeri je usledilo drugo polufinalno veče, a čuli smo sastave Jurka iz Čačka, Kler iz Novoga Sada, Ki iz Kumanova, “Opposite Way” iz Niša, Crossroad iz Loznice, te Amneziju i Plutoniju oba iz Beograda. Nastupio je i pobednički sastav sa prošlogodišnje gitarijade “Hadži Prodane duše” iz Užica, britanski The Cult, te Dejan Cukić!\nZavršne večeri ovogodišnje 51. po redu GITARIJADE čuli smo pomalo i nezasluženo zaboravljenu Generaciju 5, i ponovo jedan britanski ovog puta Nazareth, a od originalnih članova sastava (koji je i došao na konferenciju za štampu) tu je bio samo Pete Agnew bas gitarista!\nPobednik ovogodišnje 51. Gitarijade jeste sastav Ki iz Kumanova koji će uživati sve privilegije koje donosi osvojeno prvo mesto na našoj najznačajnijom i najstarijoj rokenrol manifestaciji! I ovogodišnja, po imenima spektakularna 51. Gitarijada je evo za nama, a očekivati da će organizator narednu 52. podići na još viši nivo je sasvim realno\nU Šapcu, 02.07.2017. godine\nTekst uz odobrenje autora preuzet sa: http://prozaonline.com/2017/07/03/51-gitarijada-zajecar/


Grip produžio raspust u Užicu - Užicka Republika Press\nZbog epidemije gripa zimski raspust za učenike osnovnih i srednjih škola na teritoriji grada Užica produžen je do 22. februara, a učenici će se u školske klupe vratiti u ponedeljak, 25. februara. U odluci koju je potpisao gradonačelnik, Tihomir Petković stoji da se ovim sprečava povećanje broja obolelih među decom, učenicima i zaposlenima u obrazovno- vaspitnim ustanovama i da će o preuzetim merama biti obavešteno Ministarstvo prosvete, nauke i tehnološkog razvoja.\nSavet za zdravlje grada Užica kojim presedava Vidoje Drndarević nakon danas održane sednice predložio je produžetak raspusta, uviđajući da se svakodnevno povećava broj dece koja se javljaju u pedijatrijsku službu Doma zdravlja Užice, ali i zbog novoprimljenih pacijenata sa gripom u Opštu bolnicu u Užicu.\nSavet za zdravlje je konstatovao da su zdravstvene ustanove sve svoje kapacitete angažovale na zbrinjavanju pacijenata obolelih od gripa. Iz ovog Skupštinskog tela apeluju na roditelje čija deca idu u predškolske ustanove da u slučaju da primete bilo kakve simptome gripa da takvu decu radi sopstvene i zaštite ostale dece i zaposlenih ne dovode u vrtić, jer se stanja slična gripu najbrže šire boravkom u kolektivnom smeštaju.\nBol u glavi, grlu, zglobovima i mišićima, kašalj, malaksalost i povišena telesna temperatura, najčešći su simptomi gripa koji se mogu javiti pojedinačno ili više njih uporedo. Poseta lekaru nije obavezna pojavom svakog od navedenih simptoma ali ako oni posle dva do tri dana ne jenjavaju, pogotovu visoka temperatura, poseta lekaru je obavezna.\nInače, prema poslednjim informacijama u Opštoj bolnici u Užicu trenutno je zbrinuto 60 pacijenata obolelih od gripa, od čega 54 osobe na Infektivnom odeljenju, dok je šest životno ugroženih lica na Centralnoj intenzivnoj nezi.\nPodsećamo, epidemija gripa u Užicu je prijavljena 6. februara, dok je nekoliko dana ranije tačnije 1. februara zabranjena poseta bolnicama u Užicu, Priboju i Prijepolju.\nUsled pokretanja klizišta tokom protekle noći, u naselju Koštica u Užicu došlo je do kvara na trafostanici, pa su u tom delu grada potrošaći ostali bez struje. Veći problem može nas...


Višković: Vlada će nastaviti da radi na jačanju Republike Srpske | BL Portal\nVišković: Vlada će nastaviti da radi na jačanju Republike Srpske\nMandatar za sastav nove vlade Republike Srpske Radovan Višković rekao je u Narodnoj skupštini Srpske da je Vlada na čijem čelu je bila Željka Cvijanović ostvarila zapažene rezultate u složenim političkim, ekonomskim i međunarodnim okolnostima, a da će opredjeljenje nove vlade biti da nastavi sa svim uspješnim aktivnostima na jačanju Republike Srpske.\nVišković je rekao da će opšte okolnosti djelovanja nove vlade, posebno kada je riječ o političkim odnosima u Srpskoj, te odnosima sa institucijama na nivou BiH, biti neuporedivo povoljnije nego u prethodnom periodu, čime će se novoj vladi otvoriti širi prostor da se primarno fokusira na ekonomski prosperitet Republike Srpske.\n“Naš zajednički cilj i zadatak jeste jaka, stabilna, prosperitetna Republika Srpska, sa punim, dejtonskim institucionalnim kapacitetima, sa kojima će biti u stanju adekvatno odgovoriti na sve zahtjeve njenih građana”, naglasio je Višković, izlažući Program Vlade Republike Srpske za period 2018-2022. godina.\nOn je naglasio da to ne znači da na tom putu neće biti susretanja sa brojnim poteškoćama i izazovima, ali pozitivni trendovi koje bilježi Republika Srpska daju za pravo da čvrstoj vjeri da će buduće vrijeme biti obilježeno daljim pozitivnim kretanjima i ekonomskim napretkom.\nVišković je podsjetio da je Cvijanovićeva, predstavljajući Program rada Vlade Republike Srpske za mandatni period 2014-2018. godina, istakla da je stopa privrednog rasta mjera uspjeha Vlade.\n“Stope realnog rasta bruto domaćeg proizvoda su od 2015. do 2017. godine iznosile 2,8 odsto, 3,5 odsto i 3,1 odsto, a procjene za 2018. godinu su 3,6 odsto. Da je Vlada Cvijanovićeve u potpunosti ispunila postavljeni cilj, dokazuje i činjenica da je već 16 kvartala uzastopno ostvaren realni rast bruto domaćeg proizvoda, odnosno u mandatnom periodu prethodne Vlade nije bilo kvartala u kome je zabilježeno realno smanjenje bruto domaćeg proizvoda”, naveo je Višković.\nOn je istakao da je prvi put u 2017. godini nominalni bruto domaći proizvod iznosio preko 10 milijardi KM.\n“Pokrivenost uvoza izvozom je u mandatu prethodne Vlade kretala se između 60 i 71 odsto, uz povećanje učešća izvoza u bruto domaćem proizvodu na 35 odsto. Tržište rada i nezaposlenost je bila odrednica svih politika prethodne Vlade Republike Srpske i zbog toga je posebno važno istaći veoma značajne rezultate u ovoj oblasti”, naglasio je Višković.\nBroj zaposlenih, naveo je on, prvi put u Republici Srpskoj premašio je 260.000.\n“Anketna stopa zaposlenosti od 38,7 odsto, te anketna stopa nezaposlenosti od 17,2 odsto su najbolje vrijednosti od kada se ovi pokazatelji mjere u Republici Srpskoj”, rekao je Višković.\nOd fiskalnih pokazatelja, dodao je on, učešće javnog duga u bruto domaćem proizvodu je sa 46,7 odsto 2015. godine, smanjeno na 39,4 odsto na kraju 2018. godine, dok je učešće ukupnog duga u bruto domaćem proizvodu sa 57,3 odsto 2015. godine smanjeno na 51,3 odsto na kraju 2018. godine.\n“Sve navedeno jasno ukazuje da je Vlada Cvijanovićeve veoma uspješno odgovorila svim ekonomskim, fiskalnim, a posebno političkim izazovima koji su joj se našli na putu. Ujedno, novoj vladi Republike Srpske ostavljen je mnogo bolji ekonomski, fiskalni i politički ambijent, koji zahtijeva da nastavimo da radimo veoma predano i dodatno unapređujemo sve one oblasti koje će prvenstveno poboljšati živorni standard svakog čovjeka u našoj Republici”, naglasio je Višković.\nPrema tome, naglasio je on, ovi pokazatelji predstavljaju i polaznu osnovu za rad nove vlade, a u predstojećem periodu je potrebno akcenat sa fiskalnih politika, prebaciti na strukturne reforme.\n“Fiskalne politike su, ipak, ograničenog dometa, a posebno u složenim ekonomskim i fiskalnim okolnostima, gdje Republika Srpska ima pod neposrednom kontrolom samo jedan dio fiskalne politike, njene mogućnosti i dometi su u značajnoj mjeri umanjeni”, naglasio je Višković.\nOn smatra da trenutna i ekonomska i fiskalna pozicija Republike Srpske, a posebno politička pozicija, omogućava da pažnja bude usmjerena prvenstveno na strukturne reforme, a sve sa ciljem unapređenja konkurentnosti i poboljšanja produktivnost privrede Republike Srpske.\n“Na svim politikama koje nova vlada Republike Srpske bude provodila, zajednički ćemo raditi sa poslovnom zajednicom i sindikatom, te svim drugim kategorijama našeg društva, na koje se predložene politike budu odnosile kako bi obezbjedili širok konsenzus svih zainteresovanih”, naglasio je Višković, iznoseći ekspoze.\nOn je rekao da postoje prepreke i izazovi koje je potrebno otkloniti u narednom periodu, kako bi unaprijedili konkurentnost i poboljšali produktivnost privrede Republike Srpske, što je ključno za poboljšanje ekonomskog statusa svakog pojedinca.\n“Primjera radi, dugoročno posmatrano, ništa nam ne znači da povećavamo plate zbog nedostatka kadra, a onda nam zbog neadekvatnog obrazovanja samo dodatno pada produktivnost. Hoću da kažem da mjere moraju biti sistemske i dobro pripremljene, sa jasnim ciljem djelovanja i unaprijed definisanim rezultatima koji se žele postići”, istakao je mandatar za sastav nove vlade Srpske.\nS tim u vezi, naglasio je on, ključne prepreke koje smo identifikovali i na čijem otklanjanju će biti akcenat nove vlade Republike Srpske su nizak nivo konkurentnosti i produktivnosti privrede, fiskalno preizdašan zdravstveni sektor koji akumulira neizmirene obaveze, zatim neefikasan javni sektor, neusklađenost obrazovanja i tržišta rada sa izraženom strukturnom nezaposlenosti, te neodrživa demografska slika Republike.\nVišković je rekao da se, na osnovu identifikovanih prepreka, ključne reformske oblasti u fokusu nove vlade Republike Srpske odnose na povećanje konkurentnosti i produktivnosti privrede Republike Srpske sa ciljem povećanja plata, održiv zdravstveni sistem, te efikasan ukupan javni sektor,\nKljučen reformske oblasti biće i obrazovni sistem i tržište rada prilagođeni potrebama privrede, poboljšanje demografske pozicije Republike Srpske, zatim istraživanje, razvoj, inovacije i digitalna ekonomija, te evropske integracije, regionalna i međunarodna saradnja, naveo je on.\n“Želim da naglasim da je zaštita ljudskih prava i bezbjednost naših građana naš prioritet koji je uključen u sve naše politike i zato ga nećemo posebno izdvajati”, rekao je Višković.\nOn je istakao da zaštita ljudskih prava podrazumijeva borbu protiv kriminala i korupcije, insistiranje na ubrzanju sudskih postupaka, posvećenost ljudskim i manjinskim pravima, osjetljivim grupama i socijalnoj inkluziji, te naveo da će posebno insistirati na zalaganju za mir, stabilnost i bezbjednost.\n“Takođe, populacija omladine, penzionera, invalida i boračke kategorije su kategorije stanovništva prema kojima će se i nova Vlada Republike Srpske odnositi sa posebnom pažnjom i uvažavanjem”, rekao je Višković.\nOn je naglasio da će kroz sve politike koje bude radila ova vlada insistirati na tripartitnom socijalnom dijalogu i odluke o ključnim politikama će biti donošene zajedno procesom konsultacija, ali će isto tako tražiti odgovornost od svih partnera u socijalnom dijalogu.\n“Realizacijom planiranih politika, želimo obezbijediti dodatnu ekonomsku, fiskalnu i finansijsku stabilnost Republike, a time i dugoročno poboljšanje položaja svih kategorija društva.\nOdbojkaši preokretom do gostujuće pobjede nad Bosnom\nEdin Džeko i Larisa Cerić najbolji sportisti BiH


Tanjug 7. januara 2022. 16:12\nBEOGRAD – Olimpijski komitet Srbije (OKS) na čelu sa predsednikom Božidarom Maljkovićem izražlžava snažnu podršku najboljem sportisti sveta – našem Novaku Đokoviću.\n„Svojim odnosom prema Srbiji, nacionalnom timu i svakom takmičenju na kojem je nastupao pod zastavom naše zemlje uvek je negovao najviši stepen patriotizma, ali je u isto vreme u svakom trenutku pokazivao izuzetno poštovanje prema protivnicima bez obzira iz koje zemlje dolazili“, navodi se u saopštenju OKS.\n„Ponašajući se na taj način i na terenu i van njega, uvek je delovao u skladu sa najčistijim ljudskim principima i u korak sa olimpijskim vrednostima. Upravo zato Olimpijski komitet Srbije poziva na podršku četvorostrukom učesniku Olimpijskih igara i osvajaču bronzane olimpijske medalje iz Pekinga u momentu kada doživljava najveću ljudsku i sportsku nepravdu“\n„Najoštrije osuđujemo postupke vezane za nastup Novaka Đokovića na turniru u Australiji i smatramo da najbolji teniser sveta nije zaslužio ovakav tretman i odnos. Posebno smo razočarani načinom na koji lokalni mediji u Melburnu i jednom delu sveta predstavljaju najboljeg tenisera sveta“, rekao je predsednik OKS Maljković.\n„Ne samo zbog njegovih sportskih rezultata, već i zbog širine i spremnosti da iskaže jasne stavove po mnogim pitanjima koji se tiču i važnih društvenih tema. Retki su sportisti takvih kapaciteta i zato imamo obavezu da ih čuvamo, a ne da ih trošimo“, poručio je Maljković.


Vaterpolisti Partizana do treće titule zaredom na turniru “Mali medo” - SportJunior\nVaterpolisti Partizana do treće titule zaredom na turniru “Mali medo”\n12. septembra 2019. Anđela Stošić\tmali medo, vaterpolo, vk partizan\nVaterpolisti Partizana odbranili su trofej na 32. turniru “Mali medo” za igrače kadetskog uzrasta. Partizan je na tradicionalnom turniru u organizaciju zagrebačkog Vaterpolo kluba Medveščak, najbolji bio u konkurenciji 12 ekipa, a najbolji vaterpolista turnira je Partizanova uzdanica, Mihajlo Janošević.\nU srpskom finalu, crno beli petnaestogodišnjaci sa Banjice bili su bolji od kragujevačkog Radničkog sa 15:7, a pored naših ekipa, u Zagrebu su se nadmetali i vaterpolisti hrvatskih, crnogorskih, slovenačkih i nemačkih timova. Do finala, Partizan je u grupi bio bolji od hrvatskog Mornara sa 13:5 i nemačkog Nojštata, 20:3. U prvoj eliminacionoj rundi, savladali su slovenački Kamnik rezultatom 23:4, dok su u polufinalu bili bolji od nemačkog SSV NRV sa 11:5.\n1.Partizan (Srbija), 2. Radnički (Srbija), 3. SSV NRV (Nemačka), 4. Primorac (Crna Gora), 5. Triglav (Slovenija), 6. ZPK Zagreb (Hrvatska), 7. Nojštad (Nemačka), 8. Kamnik (Slovenija), 9. Mornar (Hrvatska), 10. Primorje (Hrvatska), 11. Mladost (Hrvatska), 12. Medveščak (Hrvatska)\n← Omladinci pobednici 26. Memorijalnog turnira „Stevan Ćele Vilotić“\nBasketaši peti na šampionatu Evrope →\nKup Srbije za petnaestogodišnje vaterpoliste tokom vikenda u Valjevu\n1. marta 2019. Anđela Stošić\nObaveštenja klubovima učesnicima takmičenja mladjih kategorija\n30. maja 2017. Anđela Stošić\nUbedljive vaterpolistkinje Taša 2000 do trofeja Kupa\n5. marta 2018. Anđela Stošić


Srbija dobila Zakon o elektronskom potpisu › Made-in-Germany.rs\nSkupština Srbije je juče usvojila Zakon o elektronskom dokumentu, elektronskoj identifikaciji i uslugama od poverenja u elektronskom poslovanju, što bi trebalo da omasovi primenu kvalifikovanog elektronskog potpisa kao ekvivalenta svojeručnog potpisa.\nZbog komplikovane procedure do sada je svega 360.000 građana Srbije koristilo usluge elektronskog potpisa, odnosno 5 procenata stanovništva, prenosi agencija „Tanjug“.\nNovim zakonom će svim korisnicima biti omogućeno da u transakcijama i elektronskoj komunikaciji koriste kvalifikovani elektronski potpis preko svog mobilnog telefona, a elektronski dokument biće izjednačen sa papirnim.\nKvalifikovani elektronski potpis će omogućiti sigurnost, bezbednost i pouzdanost, na osnovu osnovnog, srednjeg i visokog nivoa identifikacije, zavisno od stepena rizika od zloupotreba i moguće štete.\nZakon uvodi i elektronski pečat za pravna lica, a predviđeno je i formiranje elektronskog magacina za čuvanje dokumentacije. Elektronski pečat pravnih lica ujedno će biti i zamena za pečat i zamena za svojeručni potpis ovlašćenog lica, odnosno imaće punopravnu snagu, a to će omogućiti povezivanje informacionih sistema različitih institucija koje će međusobne razmenjivati pečatirana elektronska dokumenta.\nSlanje ovakvih dokumenata imaće veći stepen pouzdanosti, jer je u elektronskoj dostavi registrovano tačno vreme slanja i prijema svakog dokumenta, što je bitno za sudske i upravne postupke. Usluga kvalifikovane elektronske dostave predstavlja adekvatnu zamena za uslugu preporučene pošiljke koja garantuje pouzdanost i sigurnost prispeća na adresu na koju je dokument i poslat.\nFormiranje elektronskog magacina za čuvanje dokumentacije važno je zbog privrede, ali će kao dodatna sigurnost i dalje ostati obaveza čuvanja dokumenata u papirnom obliku.\nPrema rečima predlagača, zakon treba da omogući dalju modernizaciju javne uprave, građanima da obezbedi lakši pristup uslugama javne vlasti, da omogući prelazak na elektronsko poslovanje i otkloni sve prepreke za brže, efikasnije i jeftinije poslovanje.\nOd MiG na 19/10/2017 / AKTUELNO / Ostavite komentar


RTS :: "Budžet ušao u mirnije vode, potrebno ulaganje u zaštitu životne sredine"\nEkonomija "Budžet ušao u mirnije vode, potrebno ulaganje u zaštitu životne sredine"\nutorak, 26. jun 2018, 12:29 -> 19:39\n"Budžet ušao u mirnije vode, potrebno ulaganje u zaštitu životne sredine"\nFiskalni savet ističe da je budžet države ušao u mirnije vode i da ponovo ima postora da se više ulaže u rešavanje starih problema – otpadnih voda i vodosnadbevanja, upravljanja čvrstim otpadom i zaštitom vazduha. Izračunali su da bi u zaštitu životne sredine u narednoj deceniji trebalo uložiti devet milijardi evra, a da bi od toga imali i ekonomske koristi.\nKako je rečeno na konferenciji Fiskalnog saveta "Investicije u zaštitu životne sredine: Društveni i fiskalni prioritet", povećanje izdvajanja u zaštitu životne sredine popravilo bi strukturu budžeta, jer bi javne investicije bile veće i pozitivno bi delovalo na privredni rast u kratkom roku.\nGodišnje povećanje izdvajanja iz budžeta za zaštitu životne sredine za oko 1,3 posto bruto domaćeg proizvoda, odnosno za oko 500 miliona evra, dovelo bi do ubrzanja privrednog rasta Srbije za najmanje 0,5 procentnih poena, ocenio je predsednik Fiskalnog saveta Pavle Petrović.\nFiskalni savet savetuje izdvajanje od pola milijarde evra godišnje u te svrhe. Delom iz državne kase, a oko 150 miliona, izračunali su, treba da dodaju lokalne samouprave i javna preduzeća.\n"Tu je pre svega EPS, koji po tehnologiji proizvodnje pravi najveća zagađenja vazduha, ali ne samo vazduha, i trebalo bi da investrira u narednih deset godina oko milijardu evra, što je veliko pitanje ako se ovako nastavi sa nereformisanim EPS-om", objasnio je Petrović.\nTrenutno postoji fiskalni prostor u budžetu koji se može opredeliti za rešavanje ovog problema i to je prilika koju ne bi trebalo propustiti, mišljenja su članovi ovog saveta.\n"Ta ulaganja bi omogućila da se naš trend rasta od 3 odsto do 3,5 posto, gurne na četiri posto, što bi već bio respektabilan rast i doprinelo bi rešavanju ključnih problema", rekao je Petrović na konferenciji za novinare u Narodnoj banci Srbije.\nU narednoj godini bi, prema procenama Fiskalnog saveta, postojao budžetski prostor za javne investicije od oko jedan posto, odnosno od oko 350 do 400 miliona evra, čemu je doprinela uspešna fiskalna konsolidacija, činjenica da je javni dug počeo snažno da pada, kao i kamate koje plaćamo na dug.\nPre novih ulaganja mora se bolje upravljati postojećim sredstvima.\n"Što znači da ekološke takse treba da se troše isključivo za pitanja životne sredine. I to bi bio važan korak, jer sada su to već sredstva oko 100 miliona evra i to bi bio odmah dvostruko veći budžet za ekološka pitanja od onog koji imamo sada", ističe Vladimir Vučković, član Fiskalnog saveta.\nEkološka slika bi, kažu, bila bolja i kada bi bilo više inspektora sa većim ovlašćenjima koji kontrolišu kako se čuva priroda.


Prvi put u istoriji: Prodaja ploča nadmašila digitalna izdanja | SerbianForum\nPrvi put u istoriji: Prodaja ploča nadmašila digitalna izdanja\nPrvi put ikada, ljubitelji muzike u Velikoj Britaniji potrošili su više novca na kupovinu ploča nego na digitalnu muziku, piše Independent.\nUdruženje maloprodajnih trgovaca u zabavnoj industriji (ERA) saopštilo je da je na vinil izdanja u 48. nedelji 2016. godine potrošeno 2.4 miliona funti, dok je na preuzimanje digitalne muzike sa interneta potrošeno 2.1 miliona.\nOvo je značajan preokret u načinu na koji ljudi konzumiraju muziku. Primera radi, u novembru prošle godine na ploče je utrošeno 1.2 miliona funti, dok je prodajom digitalnih ploča ostvarena zarada od 4.4 miliona.\nERA navodi da bu uzrok ovog skoka mogao da bude sve popularniji trend poklanjanja ploča kao božićnih darova, kao i činjenica da su ploče postale dostupne u brojnim trgovinskim lancima, poput Teska, Senzburija i HMV-a.


Vučić komentarisao dodelu srpskog državljanstva bivšoj premijerki Tajlanda, koja je osuđena zbog korupcije - Naši u svetu\nObjavljeno 09/08/19 u 12:00\nPredsednik Srbije Aleksandar Vučić rekao je danas, povodom dodele pasoša bivšoj premijerki Tajlanda Jingluk Šinavatri, da ne vidi u tome problem i da se zalaže za potpunu liberalizaciju dodele srpskih pasoša.\n“Ja ne vidim da je to za nas problem, posebno ako je vlada mogla da vidi ma kakvu ekonomsku ili neku drugu korist za našu zemlju”, rekao je Vučić, odgovarajući na pitanja novinara i dodao da pasoš nije neka svetinja:\n“Dovedite ljude u našu zemlju, bolje da dovodimo ljude, mnogo smo ih izgubili zahvaljujući siromaštvu u kojem su nas ostavili”, rekao je Vučić.\nIstakao je da ne može da govori o svim konkretnim slučajevima, ali da je načelno za potpunu liberalizaciju dodele srpskih pasoša.\n“Pre svega bih voleo da to vidim na primeru državljana nekih drugih zemalja iz regiona, ali i svih drugih”, rekao je Vučić.\nU svojoj zemlji osuđena zbog korupcije, u Srbiji dobila državljanstvo


S obzirom na to da je reč o državnom putu sa izrazitim intenzitetom saobraćaja, povećanje bezbednosti i pristupačnosti pešaka i biciklista, kao i omogućavanje lakšeg priključenja vozila iz sporednih ulica, bilo je opredeljujuće da se ova raskrsnica semaforizuje i sve saobraćajne površine u njenom obuhvatu prilagode novom rešenju.\nNa ovoj lokaciji, kako navode u Gradskoj upravi, biće izvedeni i građevinski radovi koji podrazumevaju rekonstrukciju dela pešačkih staza sa obe strane kolovoza, kao i izgradnju novih u skladu sa projektnim uslovima.\nPlanirana je i rekonstrukcija postojećeg i izgradnja nedostajućeg platoa na autobuskom stajalištu, kao i izgradnja pristupnih staza koje povezuju stajališta sa stazama u raskrsnici. Takođe, površine u zoni prelaza biće rekonstruisane i nivelaciono usklađene sa potrebama kretanja hendikepiranih i slabovidih osoba, uvođenjem taktilnih ploča i primenom rampi koje omogućavaju njihovo nesmetano kretanje.\nVrednost radova na izgradnji semafora je bezmalo 11 miliona dinara, a rok za završetak je 60 kalendarskih dana, tako da će od sredine leta stanovnici Futoga imati bezbedniji prelazak preko ove, vrlo frekventne raskrsnice.\nU naselju Futog planirano je i semaforizovanje raskrsnice ulica Carice Milice, Dunavske i Omladinske, a ove godine predviđena je izrada projektne dokumentacije za ovu investiciju.\nradovi Futog radovi na putu Novi Sad semafori novi semafori Gradska uprava za zemljište i investicije


Kokeza već ima rešenje za novog selektora?! - Sportske.net\nKokeza već ima rešenje za novog selektora?!\nMnogi ovih dana najavljuju ''korenite'' promene u Fudbalskom savezu Srbije, što bi trebalo da se odrazi i na poziciju selektora. Da li je i ovo jedna od tih neophodnih promena?\nRazrešena afera "Avion"Tole shvatio ko je najbolji srpski trener!Bata-Đorina poruka za spas srpskog fudbala!"Orlovi" iznajmili privatni avion posle češke bruke!Sukob Tomović-Mitrović? Nije to ništa, Ćurčić se nagledao gorih stvari!\nIako ima ugovor do 2018. godine, i iako je na mesto selektora postavljen kao dugoročno rešenje za klupu ''Orlova'', Radovan Ćurčić je debaklom u Češkoj izazvao brojne sumnje u svoje kvalitete, ali i u autoritet nad pojedinim igračima.\nSve glasnije se najavljuje njegov odlazak do početka kvalifikacija za Mondijal, pogotovo ukoliko do tada dođe i do promena na čelu Fudbalskog saveza Srbije, koje je juče nagovestio i aktuelni predsednik FSS Tomislav Karadžić.\nMnogi u Srbiji, u tom slučaju, vide priliku za Veljka Paunovića, da preuzme selektorsku funkciju i nastavi tamo gde je početkom leta stao na Novom Zelandu, osvojivši sa omladinskom reprezentacijom Srbije titulu prvaka sveta.\nPogotovo što postoji jasna tendencija da se većini tih ''zlatnih'' momaka u narednom kvalifikacionom ciklusu pruži prilika i u seniorskom timu.\nMeđutim, ''Kurir'' danas prenosi svoja saznanja da aktuelni potpredsednik Saveza Slaviša Kokeza, koga mnogi vide kao Karadžićevog naslednika na čelu FSS, već ima svoj predlog za novog selektora.\nTo je, navodno, Miroslav Đukić, nekadašnji trener Partizana, koji je svojevremeno proveo kraći period na klupi ''Orlova'', ali Karadžić nije imao dovoljno poverenja u njega pre sedam godina.\nU međuvremenu, Đukić je radio i u belgijskom Muskronu, kao i u španskim klubovima Erkulesu, Valjadolidu, Valensiji i Kordobi.\nPomenuti izvor navodi da bi Đukić bio najjeftinija opcija u konkurenciji Dragana Stojkovića, Aleksandra Stanojevića i Slavoljuba Muslina, a da će Veljko Paunović ponovo da ''izvisi''.\nJasno je da će tek biti konkretnih razgovora i opcija, a prvi čovek FSS Tomislav Karadžić je u ponedeljak jasno poručio da je Siniša Mihajlović najbolji srpski trener i da veoma žali što popularni Miha nije duže ostao na klupi ''Orlova''.


Za sada nema potrebe da se vodi istraga o okolnostima koje su dovele do bolesti opozicionog političara Alekseja Navaljnog, a preliminarna dijagnoza klinike u NJemačkoj da je reč o trovanju još nije potvrđena, saopšteno je danas iz Kremlja.\nNemački kancelar Angela Merkel pozvala je juče Rusiju da pokrene istragu o mogućem trovanju Navaljnog i počinioce izvede pred lice pravde nakon što su lekari nemačke klinike pronašli tragove otrovne supstance u njegovom tijelu.\nMeđutim, portparol Kremlja Dmitrij Peskov rekao je danas da nemačka klinika nije donela konačnu odluku o mogućem prisustvu supstance odgovorne za bolest Navaljnog. Prema njegovim rečima, nije jasno zašto nemački lekari "žure" da upotrebe reč trovanje.\nOn je naglasio da, ukoliko trovanje bude definitivno utvrđeno kao razlog, onda će istraga biti pokrenuta.\n- Ukoliko supstanca bude identifikovana i ukoliko bude utvrđeno da je trovanje, onda će, naravno, biti razloga za istragu - napomenuo je Peskov.\nNemački lekari koji su zbrinuli Navaljnog u klinici u Berlinu izjavili su juče da rezultati ukazuju na trovanje nekom vrstom inhibitora holinesteraze, mada je supstanca nepoznata.\nRuski zdravstveni zvaničnici nisu saglasni sa tom dijagnozom i navode da je Navaljni bio negativan na inhibitore holinesteraze dok je bio u bolnici u Omsku.\nPeskov je dodao da su se lekari u bolnici u Omsku tri dana brinuli o Navaljnom i da su mu, najverovatnije, spasili život.


Vlast da brani, a ne da blati - JUGPRESS\nVlast da brani, a ne da blati\nVlasti Srbije bi trebalo da istraže ko stoji iza ove kampanje, a političari i zvaničnici treba da učine sve što mogu da podstiču rad novinara, umesto što učestvuju u njihovom diskreditovanju i blaćenju, komentar je Komiteta za zaštitu novinara (CPJ) iz Njujorka, povodom prikazivanja filma “Meta porodica” na televiziji Pink.\nU komentaru za Glas Amerike predstavnik CPJ za Srbiju i druge evropske zemlje Atila Mong kaže da takve i slične kampanje novinare mogu dovesti u opasnost i imati poražavajući efekat na nezavisno izveštavanje.\n“Poslednji incident se, nažalost, uklapa u ponovljene talase klevetničkih kampanja u provladinim medijima protiv novinara i medijskih kuća koje kritički izveštavaju”, zaključio je Mong u komentaru Glasu Amerike.\nDvadesetominutni film bez navođenja ijednog argumenta žestoko optužuje nezavisne istraživačke portale i njihove urednike da bezmalo neposredno rade o glavi aktuelnog predsednika države i njegove porodice, a među inkriminanima su Slobodan Georgiev, Branko Čečen, Stevan Dojčinović i Dinko Gruhonjić, novinari ili urednici nezavisnih medija koji su istraživali slučajeve navodne visoke korupcije pripadnika vlasti ili njihovu povezanost sa kriminalnim strukturama.\nU uretku Tomislava Lovrekovića pobrojani su i opozicioni političari poput Marinike Tepić, Dragana Đilasa i Boška Obradovića, kojima se imputiraju namere da naštete Vučiću i njegovoj porodici, a samim tim i državi Srbiji, kao i pojedini ambasadori, države i ministri Vlade Srbije.\nJoš jednom se ponavlja i teza o navodnoj povezanosti istraživačkih medija sa kriminalnim klanom optuženog Veljka Belivuka, čime se na čelu kritički orijentisanih novinara i političara još jednom u nizu crta meta, navodi Glas Amerike.\nAutor filma Lovreković ličnost je kontroverzne novinarske i aktivističke karijere, između ostalog nekadašnji autor portala “Peščanik” poznatog po argumentovanim kritičkim tekstovima intelektualacao aktuelnoj političkoj i društvenoj sceni.\nMenjao je narative tokom svog ličnog ili profesionalnog angažmana, krećući se od umerenije kritičkih do tvrdokornog desničarenja.\nPoslednji incident bio je gađanje živom kokoškom opozicione političarke Marinike Tepić.\nFilm “Meta porodica”, čiji je autor, veliki deo javnosti povezuje sa emitovanjem inkriminišućih sadržaja uoči kosovskih lokalnih izbora 2017. godine o političkom predstavniku dela tamošnjih Srba Oliveru Ivanoviću, koji je nedugo potom ubijen, navodi Glas Amerike.


POČEO DRUGI PO REDU PRIRODNJAČKI KAMP U BELOM BLATU\nBELO BLATO – Drugi po redu Prirodnjački kamp „Carska bara – Belo Blato“, u organizaciji Regionalnog centra za talente Zrenjanin, otvoren je danas u prostorijama Istraživačkog centra u Belom Blatu.\nKako je najavljeno tom prilikom, u radu kampa učestvovaće petnaest učenika iz Zrenjanina, Pančeva, Novog Bečeja, Žitišta i Sečnja, a tema ovogodišnjeg kampa je „Ekološke karakteristike vodenih ekosistema u okolini Zrenjanina“.\nNa ovim kampovima, posvećenim mladima, organizuju se predavanja, sprovode eksperimenti i radi se na terenu, u prirodnom okruženju, a ideja je okupljanje talentovane dece koja pokazuju interesovanje prema prirodi. Oni u Belom Blatu, selu na području grada Zrenjanina, koje je po mnogo čemu specifično, imaju veoma dobre uslove za rad, a organizatori očekuju da će Prirodnjački kamp postati tradicija.\n– Nama je prioritet da decu zadržimo u našem gradu, te stoga i sprovodimo strategiju koja se tiče obrazovanja. Pre dve godine smo konačno realizovali dve decenije dugu ideju vezanu za osnivanje Regionalnog centra za mlade talente, a prošle godine smo organizovali prvi Prirodnjački kamp u Belom Blatu. Deca za nekoliko dana, koliko traje kamp, imaju priliku da se upoznaju i sa tradicijom i sa životom mnogo nacija koje žive u Belom Blatu, Sigurni smo da će odavde poneti lepe utiske, da će steći nova znanja, povezati se i zajedno ubuduće pobeđivati na školskim takmičenjima – poručio je pomoćnik gradonačelnika Zrenjanina Duško Radišić, koji je prisustvovao otvaranju drugog Prirodnjačkog kampa „Carska bara – Belo Blato“.\nOrganizatori kampa navode da je osnovni cilj Regionalnog centra za talente da omogući mladima u Zrenjaninu da svoje ideje pretvore u konkretna dela, ali i da dodatno unaprede svoje znanje. Centar je osnovan u februaru 2015. godine kako bi na jednom mestu bili okupljeni talentovani i nadareni učenici, kojima je omogućeno dodatno obrazovanje iz oblasti prirodno – društvenih nauka i umetnosti.\nTagoviBelo Blato Carska bara - Belo Blato priroda prirodnjački kamp regionalni centar za talente zrenjanin\nIzbeglicama u opštini Sečanj do 9.500 evra za kupovinu seoskih kuća\nOpština Sečanj dodelila četiri subvencije za podsticajno samozapošljavanje\nSTRUČNJACI DEMANTUJU: NEMA NIKAKVE EKOLOŠKE KATASTROFE\nOVO SELO IMA SVOJ SAJT KOJI JE POPRILIČNO POSEĆEN


ЖЕЛЕЗАРА СМЕДЕРЕВО УСКОРО ПОНОВО ПОЧИЊЕ СА РАДОМ | УДРУЖЕНИ СИНДИКАТИ СРБИЈЕ "СЛОГА"\nHome » PRENOSIMO » ŽELEZARA SMEDEREVO USKORO PONOVO POČINJE SA RADOM\nŽELEZARA SMEDEREVO USKORO PONOVO POČINJE SA RADOM\nBeograd, 20. jun 2014. – Predsednik Udruženih sindikata Srbije „Sloga“ Željko Veselinović, kaže da je za Železaru bolje da radi nego da su peći „u tihom hodu“. To je svakako dobra stvar, jer iako državu košta, kupac se može naći jedino u slučaju da Železara radi. Ipak, evidentno je da ne postoji strateško opredeljenje vlasti kada je reč o Železari…\nPeć se pali krajem meseca\nBeograd – Do kraja juna u Železari Smederevo biće upaljena jedna peć, a kasnije će startovati proizvodnja i u ostalim pogonima – potvrdio je za Danas Bojan Bojković, izvršni direktor Železare Smederevo. Prema njegovim rečima, poslovodstvo fabrike ima izuzetno dobru saradnju sa Ministarstvom privrede, koje ulaže maksimalne napore kako bi se pronašao strateški partner.\n– Dobra vest je da postoji veliko interesovanje stranih investitora za fabriku. Oni koji su nas posetili uverili su se da su oprema, njeno održavanje, kao i obučenost radnika na visokom nivou, a sudeći po interesovanju nekoliko stranih kompanija, budućnost Železare je skoro izvesna – izjavio je Branče Stojanović, predsednik Skupštine akcionara Železare Smederevo.\nPredsednik Udruženih sindikata Srbije „Sloga“ Željko Veselinović, čija podružnica deluje u fabrici, kaže da je za Železaru bolje da radi nego da su peći „u tihom hodu“.\n– To je svakako dobra stvar, jer iako državu košta, kupac se može naći jedino u slučaju da Železara radi. Ipak, evidentno je da ne postoji strateško opredeljenje vlasti kada je reč o Železari. Prvo je premijer izjavio da će se u naredna tri meseca tražiti kupac za fabriku, a ako se ne nađe, da će biti zatvorena. Sada pak ministar privrede Dušan Vujović izjavljuje da je bitno da se održi minimum proizvodnje i navodi da su neke kompanije zainteresovane za Železaru. Vrlo je moguće da će uskoro neko od državnih rukovodilaca dati izjavu koja će biti drugačija od onih koje su izrekli Vučić i Vujović. To sve unosi dozu straha među zaposlene. Država jednostavno mora da ima jasan plan za Železaru, ali ga ona u praksi nema. Sve se svodi na preživljavanje od danas do sutra – ističe naš sagovornik.\nOn ne veruje da se u ovom trenutku bilo koja relevantna kompanija interesuje za kupovinu Železare Smederevo.\n– U uslovima dok se efekti ekonomske krize još uvek osećaju, i to naročito intenzivno u industriji čelika, nijedna kompanija iz tog sektora nije zainteresovana za kupovinu novih železara, kako one u Smederevu tako i bilo koje druge u svetu. Prema tome, ne verujem u informacije da se firme iz sektora industrije čelika interesuju za kupovinu smederevske železare. Ako pak interesovanja postoje, ubeđen sam da nije reč o uglednim i ozbiljnim kompanijama – naglašava Veselinović. On ističe da je jedini način da fabrika dugoročno nastavi sa radom ili da se podeli i proda u delovima ili da se izradi linija koja bi omogućila da se u fabrici proizvodi lim za automobilsku industriju.\nU Železari zbog nedostatka sirovina jedna peć ne radi nekoliko godina, a druga je na „tihom hodu“ od početka maja ove godine. Vlada Srbije, koja je vlasnik od februara 2012. godine, nakon otkupa fabrike za jedan dolar od američkog JU-ES stila, formirala je u maju radnu grupu koja pregovara sa zainteresovanim investitorima. Na njenom čelu je ministar privrede Dušan Vujović, koji je rekao da je važno da se u železari, koja mesečno državu košta osam miliona evra, održava bar minimalna proizvodnja. U Vladi tvrde da su četiri inostrane kompanije pokazale interes da kupe Železaru, koja zapošljava oko 5.000 radnika. Do sada je dva puta objavljivan tender za prodaju Železare, ali nije stigla nijedna ponuda.\nAutor: G. Vlaović – Dnevni list „Danas“ http://www.danas.rs/danasrs/ekonomija/pec_se_pali_krajem_meseca.4.html?news_id=283815\nNAZAD: PODRŠKA SINOS-a\nNAPRED: SLOGA: SRPSKI ZAKON O RADU JE NAJGORI U JUGOISTOČNOJ EVROPI


jun 2016. – Poznati.info\nPopularni DJ i producent SedvahBABY i pevacica Djixx nastupiće kao specijalni gosti u subotu 2. jula u 22 sata na otvaranju beogradskog kluba "Koketa" na Adi Ciganliji. Ovaj elektro-pop duo neverovatne energije poznat po … [više]\nMima Todorović, pevačica, koja se afirmisala kroz "Zvezde Granda", "Pinkove zvezde" i rijaliti "Hotel Maldivi" izbacuje treći singl po redu, zvučnog naziva "Uzrok smrti" Ova pesma obećava jer je odabrala mlade, sveže i … [više]\nPlanetarno popularna britanska zvezda, pevač džon Njumen bio je prvi hedlajner festivala koji se trenutno održava u Beogradu, a nakon uspešnog koncerta izašao je u provod. Pevač je bio gost popularnog prestoničkog splava … [više]\nOd kako se pojavila na javnoj sceni, Maya Berović ni jednim svojim postupkom nije dala povoda da se priča loše o njoj. Nizala je hit za hotom, pa sada važi za pevačicu čija svaka pesma postane hit, ali o njoj nikada nije bilo … [više]\nNakon što su jutro na splavu počeli časom joge, brojni sportisti su ostali da uživaju na trenutno najpopularnijem prestoničkom splavu Shake N Shake i tokom popodnevnih časova kada su bili u prilici da se izraze umetnički kroz kist … [više]\nIvana Šašić snimila je duetsku pesmu sa Redetom Kosmajcem čija se promocija očekuje krajem ove nedelje. Nakon višemesečne diskografske pauze folkerka je rešila da obraduje sve poštovaoce njene pesme i pokloni im jednu … [više]\nJasmina Medenica je naručivala pesme za Kristijana Golubovića i sve vreme nazdravljala u njegovo ime. Pevačica koja je obeležila rijaliti Farma 6. i bila jedan od vodećih igrača te sezone, koju je zapečatila njena ljubav sa … [više]\nGastozova mama Goca i Zoricina mama Mira plakale i ignorisale se u hodnicima televizije. Iako je pred kamerama sve izgledalo sjajno i bajno, veselo i nadasve idilično, iza kamera Happy televizije atmosfera nije bila ni blizi onoj … [više]\nDarko Petkovski Spejko, pobednik poslednje sezone "Velikog brata" odlučio je da iskoristi popularnost koju je stekao u rijalitiju i uplovi u estradne vode. On je snimio pesmu i spot za pesmu "Palimo", koju je izveo u duetu sa … [više]\nPevačica i modna dizajnerka Dijana Didi Janković izgleda da će opravdati nadimak koji su joj fanovi nadenuli – internacionalna diva! Naime, zgodna brineta prošle nedelje otputovala je za Ameriku, a na njenim profilima na … [više]


Preporuka: 1575 / Link / Replika: 11 / Molimo vas da se ulogujete ili registrujete da biste mogli da šaljete komentare.\nPreporuka: 1995 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 2730 / Link / Replika: 9 / Molimo vas da se ulogujete ili registrujete da biste mogli da šaljete komentare.\nPreporuka: 3465 / Link / Replika: 6 / Molimo vas da se ulogujete ili registrujete da biste mogli da šaljete komentare.\nPreporuka: 3255 / Link / Replika: 12 / Molimo vas da se ulogujete ili registrujete da biste mogli da šaljete komentare.\nPreporuka: 3780 / Link / Replika: 23 / Molimo vas da se ulogujete ili registrujete da biste mogli da šaljete komentare.


Plaćena praksa za knjigovođe\nU okviru programa "E2E - Znanjem do posla: Razvijanje veština mladih i javno-privatno partnerstvo u Srbiji", Ekonomskom fakultetu Univerziteta u Kragujevcu - Centru za ekonomska istraživanja odobren je projekat "Novi poslovi za mlade knjigovođe" (Program sprovodi: IP consult; Program finansira: SDC - Švajcarska agencija za razvoj i saradnju).\nMože li stručna praksa da zadrži mlade u rodnom mestu\nU poslednjih pet godina grad Kragujevac i Univerzitet svakog leta organizuju praksu za studente. Akademci mogu stručno da se usavršavaju u nekom od javnih preduzeća ili gradskim upravama.\nKarijerno vođenje i savetovanje srednjoškolaca učiniti dostupnijim\nKarijerno vođenje, informisanje i savetovanje mladih u Kragujevcu, naziv je završnog skupa razmene koji su u Politehničkoj školi organizovali Razvojni biznis centar i Business innovation programs. Na skupu su predstavljeni rezultati projekta “Lokalna mreža za karijerno vođenje i savetovanje u Kragujevcu“ kao deo nacionalnog projekta “Znanjem do posla“ koji finansira Švajcarska organizacija za razvoj i saradnju SDC uz podršku organizacije IP Consult.\nAkcija "Za srećnije detinjstvo"\nU nedelju - 1. oktobra 2017. godine sa početkom u 10 časova ispred Gradske uprave, održaće se 32. humanitarno - rekreativna akcija "Za srećnije detinjstvo".\nNarodna banka Srbije: besplatne edukacije za mlade\nNovi ciklus finansijskih edukacija mladih 2017/18 "Svet finansija mladih" Nakon uspešno završenog programa "Mala škola finansija" 2016/2017 koji je prošlo više od 80 mladih, Omladina JAZAS-a Kragujevac, u saradnji sa Narodnom bankom Srbije i Kancelarijom za mlade Kragujevac, organizuje novi ciklus finansijske edukacije mladih SVET FINANSIJA MLADIH.\nSvetski dan kontracepcije održava se 26. septembra svake godine. Godišnja kampanja širom sveta se usredsređuje na viziju gde je svaka trudnoća planirana. Pokrenuta 2007. godine, misija Svetskog dana kontracepcije je da unapredi svest o kontracepciji i omogući mladim ljudima da donose informisane odluke o svom seksualnom i reproduktivnom zdravlju. Znanje o reproduktivnom zdravlju, namernom prekidu trudnoće i redovna kontrola zdravlja kod ginekologa osnovni su preduslov za preuzimanje odgovornosti za sopstveno reproduktivno zdravlje.\nCrtež koji predstavlja mlade "Mural mladosti"\nOmladina JAZAS-a Kragujevac uz podršku partnera na lokalnom nivou Kancelarije za mlade Kragujevac, AIESEC Serbia i Udruženje za društveni razvoj mladih "Interaktiv", raspisuje konkurs "Crtež koji predstavlja mlade" u okviru projekta "Mural mladosti".


PressReader - 24 Sata (Serbia): 2016-08-11 - Kopali za „Lidl”, pronašli bunker\nKopali za „Lidl”, pronašli bunker\n24 Sata (Serbia) - 2016-08-11 - НАСЛОВНА СТРАНА - M. Rodić\nNa gradilištu gde bi 2017. trebalo da nikne objekat nemačkog trgovinskog lanca „Lidl”, radnici su pronašli - nemački bunker iz Drugog svetskog rata!\nNa gradilištu gde bi 2017. trebalo da nikne objekat nemačkog trgovinskog lanca “Lidl”, radnici su pronašli nemački bunker iz Drugog svetskog rata!\nBOMBA - Postoji više verzija, ali najverovatnija je priča da je izgrađen u Drugom svetskom ratu, kako tvrde i meštani. Bunker je odlično napravljen, sve ove godine ostao je veoma očuvan, u dobrom je stanju. Izgrađen je tako da je na horizontalni red betona dodavano po dva metra zida od kamenja. Postoje najmanje tri nivoa, a moguće da ih je bilo još. Čini se da će sa nastavkom otkopavanja biti još spratova - otkrili su nam radnici.\nBunker će, po svemu sudeći, uskoro otići u istoriju. Sa radovima koji su počeli 1. avgusta radi izgradnje hipermarketa, podzemni objekat se iskopava iz zemlje i razbijaju se njegovi delovi. Ipak, ako je verovati istoričarima, vrlo je moguće da će radnici na ovom području pronaći čitav kompleks bunkera.\nZanimljivo je da je ova lokacija na Vidikovcu bila interesantna ratnim stratezima kroz vekove. Tako je za vreme bombardovanja 1999. u neposrednoj blizini pala i jedna bomba koja nije eksplodirala.\nDo sada su iskopana tri nivoa bunkera, a moguće je da ih ima još


Zanijer: Njujork dao zeleno svetlo za početak rekonfiguracije UNMIK\nŠef UNMIK-a Lamberto Zanier izjavio je danas da je UNMIK dobio dugo očekivano zeleno svetlo iz sedišta UN u Njujorku da počne sa rekonfiguracijom misije na Kosovu.\nPosle sastanka sa predsednikom Kosova Fatmirom Sejdiuom,šef UNMIK-a je rekao da sada postoje uslovi da počne period od 120 dana tokom kog će biti rekonfigurisana misija.\nZanier je dodao da kraj oktobra vidi kao rok za okončanje procesa. Šef UNMIK-a je rekao da će tokom procesa biti redukovane strukture medjunarodne administracije na Kosovu i promenjena njena uloga u skladu sa "realnostima na terenu, a u svetlu uloge novih aktera koji će delovati na terenu".\nOdgovarajući na pitanje o najavi formiranja srpske skupštine na Kosovu, šef UNMIK-a je kazao da ne očekuje da će to promeniti realnosti na terenu.\nOdgovarajući na isto pitanje predsednik Kosova Fatmir Sejdiu je ocenio da je formiranje takve skupštine u suštini formiranje ilegalnih struktura koje su za institucije Kosova neprihvatljive.\nBan ohrabren najavama predsednika Srbije\nU Njujorku na konferenciji za novinare uoči odlaska u sjeveroistočnu Aziju, generalni sekretar UN Ban Ki Mun, izrazio je očekivanje da će se, nakon dolaska Lamberta Zanijera na čelo UNMIK-a, Priština i Beograd "uključiti u dijalog kojim će se sva pitanja rešiti na miran način".\n"Moji napori da se stvori politički podobna atmosfera će se nastaviti", kazao ej Ban Ki Mun.\nDodao je da ne zna precizno kada će biti u prilici da poseti region, ali da će - nakon što je predstavio plan rekonfiguracije UNMIK - nastaviti blisku saradnju sa svim zainteresovanim stranama - Prištinom, Beogradom i EU.\nBan Ki Mun je takođe "ohrabren onim što je predsednik Boris Tadić rekao - da će nastaviti da učestvuje u dijalogu o svih šest tačaka (policija, pravosudje, kontorla granica,\nsrpska basstina, saobrachaj, infrastruktura i carina) sadržanih u njegovom paketu predloga".\nBan Ki Mun je na sednici Saveta bezbednosti UN 20. juna predstavio plan o rekonfiguraciji UNMIK kojim se omogućava Evropskoj uniji veća operativna uloga na Kosovu, "pod kišobranom" SVetske organizacije.


Popularni Melo potpisao je ugovor sa Portland Trejlblejzersima i posle više od godinu dana odigraće zvaničnu NBA utakmicu.\nPoslednji angažman 35-godišnji Entoni imao je u Hjustonu za koji je odigrao svega nekoliko utakmica pre nego što su mu se zahvalili.\nPre nekoliko dana prošlo je tačno 12 meseci od njegovog poslednjeg meča i postavljalo se pitanje da li će Entoni ponovo zaigrati među najboljima.\nMnogi su bili skeptični, međutim Portland je odlučio da ponudi novu šansu Karmelu i očekuje se da on debituje za Blejzerse u noći između subote i nedelje kada ekipa iz Oregona gostuju San Antonio Sparsima.\nSvet je sa oduševljenjem dočekao povratak Mela, koji je jedan od najboljih poentera u istoriji NBA, trenutno je na 19. mestu sa 25.551 postignutih poena.\nNema sumnje da će u noći između subote i nedelje najgledaniji meč biti duel Portlanda i San Antonija gde će se strpljivo čekati povratak Mela.


Predsednik Crne Gore boraviće od 1. do 4. maja u zvaničnoj poseti SAD\nPredsjednik Crne Gore Filip Vujanović ocijenio je danas da predstojeću posjetu Sjedinjenim Američkim Državama doživljava kao snažnu potvrdu dobrih odnosa dvije države i ohrabrenje njihovog unaprjeđenja u partnerstvu koje je za Crnu Goru strateški značajno.\n“SAD su nam pružile izuzetnu podršku i pomoć u reformama i jačanju demokratskih institucija i uvjeren sam da će se takav odnos nastaviti. Siguran sam da će naši prirodni i ekonomski resursi biti sve interesantniji za američki kapital”, kazao je Vujaović.\nPredsjednik Crne Gore boraviće od 1. do 4. maja u zvaničnoj posjeti SAD.\n“Imaću susrete sa visokim zvaničnicima SAD i potpisaću SOFA sporazum, koji je nužan za kvalitetnu saradnju u oblasti spoljne bezbjednosti”, rekao je Vujanović.\nOn je naveo da će posjetiti i američku državu Mejn, sa čijom Nacionalnom gardom će Vojska Crne Gore uspostaviti partnerstvo koje će biti u funkciji nastavka reforme crnogorskih oružanih snaga.\nVujanović očekuje da će se novi ustav usvojiti u Skupštini Crne Gore, odnosno postići kompromis oko spornih pitanja, čime bi se izbjegao referendum o najvišem pravnom aktu.\n„Referendum o ustavu doživljavam kao nepotrebno trošenje ukupne energije, novca, ali i kao usporavanje naših reformskih i integracionih procesa. Vjerujem u demokratsko strpljenje u parlamentu koje će se pretpostaviti referendumu“, kazao je on. Vujanović smatra da bi ulazak u NATO donio niz pogodnosti Crnoj Gori.\n„Pripadnost NATO-u ima svoje političke, ekonomske i bezbjednosne benefite koje ćemo morati dokazivati u kampanji, objašnjavajući to našim građanima. Uvjeren sam da je naša najbolja budućnost u NATO-u, ali o tome treba da odluče ili parlament ili građani na referendumu”, kazao je on.\nCrnogorski predsjednik je ocijenio i da ulazak u NATO ne bi pokvario odnose Podgorice i Moskve.\n“To, izvjesno, neće poremetiti odnose sa bilo kojom državom i uvjeren sam da Rusija razumije razloge za tu integraciju, a njeni zvaničnici su u više navrata saopštili da je to stvar odluke Crne Gore”, rekao je Vujanović.


Tenis Arhive - Stranica 234 od 283 - Admiral Bet SPORT\nNovi spektakl – Nišikoriju maraton sa Čilićem za polufinale!\nAuthor Nemanja ĐorđevićPosted on 6. septembra 2018. 00:10 6. septembra 2018. 00:19\nNastavlja se sa fenomenalnim tenisom i maratonskim mečevima na ovogodišnjem US Openu. Posle velike borbe u pet setova, Kei Nišikori porazio je Marina Čilića i plasirao se u polufinale...\nPoznati sastavi svih polufinalista Dejvis kupa: Nadal, Čilić, Kveri, Gaske…\nAuthor Srđan OrsićPosted on 5. septembra 2018. 11:30 5. septembra 2018. 11:01\nU polufinalnim mečevima poslednjeg Dejvis kupa koji se igra u klasičnom, tradicionalnom formatu, sastaće se reprezentacje Hrvatske i Sjedinjenih Američkih Država, odnosno Francuske i Španije. Selektori svih nacionalnih timova...\nNavratilova: Publika, po meni, nije poštena prema Novaku!\nAuthor Srđan OrsićPosted on 5. septembra 2018. 10:10\nJedna od najboljih teniserki svih vremena, Martina Navratilova, javno je stala u odbranu našeg najboljeg tenisera Novaka Đokovića. U izjavi za "Tenis kanal", ona je izrazila svoju empatiju prema...\nMilman pred meč sa Noletom: Iskoristiću svaku malu prednost koju imam!\nAuthor Srđan OrsićPosted on 5. septembra 2018. 09:54 5. septembra 2018. 10:11\nU borbi za novo Gran Slem finale, našem Novaku Đokoviću rival će biti Džon Milman, najveće iznenađenje dosadašnjeg toka turnira i momak kojem je Nole u prethodnom međusobnom meču...\nUS Open: Serena zaplakala, pa izborila 12. polufinale\nAuthor Srđan OrsićPosted on 5. septembra 2018. 09:35\nPobedom nad Karolinom Pliškovom, Serena Vilijams pridružila se Anastasiji Sevastovoj u polufinalu US Opena. Sevastova je ostvarila rezultat karijere pobedom nad prošlogodišnjom šampionkom Sloun Stivens, a Serena je za...\nUS Open: Del Potro i Nadal prvi polufinalisti\nAuthor Srđan OrsićPosted on 5. septembra 2018. 09:18\nNakon sinoćnih mečeva, poznata su i imena prvih polufinalista US opena u muškoj konkurenciji. Huan Martin Del Potro pobedio je Džona Iznera rezultatom 6:7 (5-7), 6:3, 7:6 (7-4), 6:2, u...\nKo najbolje imitira Novaka? Nije u pitanju teniser\nAuthor Marko KulićPosted on 4. septembra 2018. 20:12 4. septembra 2018. 20:27\nU svetu tenisa često su prisutna međusobna imitiranja pokreta. Svaki vrhunski teniser ima neki pokret ili detalj po kojem je takođe prepoznatljiv, ali koji služi da se ljubitelji tenisa...\nDžon Milman: Nisam verovao da ću izaći na "Artur Eš"\nAuthor Nikola BulatovićPosted on 4. septembra 2018. 11:30 4. septembra 2018. 11:27\nGlavni krivac za to što nećemo gledati veliki teniski derbi Đoković – Federer u četvrtfinalu US Opena jeste Australijanac Džon Milman. On je u neverovatnom meču dobio Federera i...\nATP: Još jedna pobeda Novaka vodi na četvrto mesto, Izner ga može "pogurati" i do treće pozicije\nAuthor Marko ĐinđićPosted on 4. septembra 2018. 11:15 4. septembra 2018. 11:16\nNa zvaničnom ATP sajtu, izašao je novi ATP ranking. Najbolji srpski teniser Novak Đoković, zadržao je šestu poziciju na najnovijoj listi, ali napredak do kraja US Opena veoma je...\n1 … 233 234 235 … 283


Reč lekara: 5 znakova da keto dijeta nije za vas - PRE SVEGA ZDRAVLJE\nReč lekara: 5 znakova da keto dijeta nije za vas\nKeto dijeta doživela je veliku popularnost poslednjih godina. Mnogi smatraju da je ishrana sa visokim udelom masti i malo ugljenih hidrata najbolji način da izgube kilograme, a poboljšaju svoje zdravlje.\nPostoje dokazi koji idu u prilog tome, ali keto dijeta nije za svakoga, tvrdi dr Mark Kukucela sa Medicinskog fakulteta Univerziteta Zapadna Virdžinija, koji je uradio i istraživanje na ovu temu.\nPročitajte ovih pet razloga zbog koji ćete možda dvaput razmisliti pre nego što se odlučite za keto dijetu.\nImate zdrav metabolizam\nAko ste među onima koji imaju zdrav metabolizam onda ne morate da brinete o unosu ugljenih hidrata. Dobro metaboličko zdravlje znači da nemate problema sa krvnim pritiskom, nivoom šećera u krvi, holesterolom, težinom ili niskim nivoom energije.\nŽelite da smršate iz estetskih razloga\nDijeta sa niskim sadržajem ugljenih hidrata može da dovede do gubitka kilograma jer smanjuje apetit, ali primarna korist keto dijeta je obnavljanje metaboličkog procesa, poboljšanje insulinskog odgovora i smanjenje upale.\nImali ste poremećaj u ishrani\nKeto dijeta takođe može da bude problematična ako ste već imali ili trenutno imate probleme sa ishranom. To podrazumeva osećaj teskobe zbog gojenja i kompulsivnu potrebu za ograničavanjem hrane, kao i prejedanje ili bilo kakvu zavisnost u ishrani.\nStalno ste pod stresom ili se suočavate sa velikom životnom promenom\nAko ne možete da se izborite sa stresom, ne spavate dovoljno ili ste nedavno imali traumatično iskustvo najgore što možete da uradite je da promenite način ishrane. Ako planirate velike promene u načinu ishrane, morate da budete u dobrom emocionalnom i mentalnom stanju.\nLoše ste raspoloženi i nemate energije duže od sedam dana\nLjudi na dijeti sa malo ugljenih hidrata često imaju prolazni period kada se osećaju neobično umorno i tromo. Taj period je poznat i kao keto grip. Dr Kukucela kaže da je to normalno jer se vaše telo prilagođava sagorevanju masti, ali bi posle 4 – 7 dana trebalo da se osećate energičnije. Ako se to ne desi, možda bi trebalo da zastanete i vratite se korak unazad.\nEstetska medicina je umetnost sa malo matematike


Hoće li gorivo u BiH poskupjeti dodatnih 15 feninga? - mojusk.ba\nPred poslanicima Predstavničkog doma Parlamenta BiH danas će se naći izmjene zakonske regulative po kojima se predviđa povećanje akcize na naftu i naftne derivate za 15 feninga.\nPoslanici će po skraćenom postupku i u prvom čitanju razmatrati set zakona kojima se regulira ova oblast.\nPred poslanicima će se naći prijedlozi izmjena i dopuna Zakona o akcizama u BiH, Zakona o sistemu indirektnog oporezivanja i Zakona o uplatama na jedinstveni račun i raspodjeli prihoda, koje je predložilo Vijeće ministara BiH.\nPredloženim zakonskim rješenjima predviđeno je obezbjeđivanje dodatnih 10 feninga po litru prodatog goriva za izgradnju autoputeva i pet feninga za izgradnju puteva, a sredstva bi bila uplaćivana na namjenske račune javnih preduzeća za izgradnju puteva u BiH.\nDonošenje ovog zakona će omogućiti lakše i jednostavnije praćenje trgovine oružjem i ojačati institucije u borbi protiv nelegalne trgovine oružjem, te obezbijediti čvršću saradnju s drugim zemljama u procesu praćenja označenog oružja i municije, navodi se u obrazloženju.


Pretresi na 10 lokacija: Provjeravaju se osobe povezane sa Jaukovićem\nčetvrtak, 22 februar 2018 17:54\nU toku su pretresi na 10 lokacija koje koriste osobe za koje se sumnja da su povezane sa Daliborom Jaukovićem koji je sinoć, bacio bombu u dvorište američke ambasade u Podgorici, nakog čega se raznio ispred nje, saznaje portal Standard iz vrha Uprave policije.\nKako saznajemo, dosadašnja istraga je pokazala da je Jauković imao psihičke probleme, zbog mentalnog poremećaja uzrokovanog upotrebom droge, povodom kojih se i obraćao ljekaru.\nPodsjećamo, na Fejsbuk profilu Jaukovića objavljeno je da je odlikovan medaljom za zasluge u domenu odbrane i bezbjednosti u SRJ, kao i da ga je Slobodan Milošević odlikovao za "izuzetno zalaganje u obavljanju dužnosti i izvršavanju zadataka u odbradni i bezbjednosti otadžbine".\nSudeći po objavama na Fejsbuku, Jauković je bio veliki protivnik NATO-a.\nRanije je, na vanrednoj konferenciji za novinare, saopšteno da se i Američki federalni istražni biro (FBI) uključio u istragu napada na američku ambasadu u Podgorici.\n“Zajedno sa agentima FBI preduzimaju se mjere i radnje u vezi sa provjeravama društvenih mreža... Brzom i efikasnom reakcijom utvrđen je identitet osobe za koju se sumnja da je bacila bombu M75 tako što je bacio preko ograde sa radzdaljine od pet do šest metara, a onda se preko puta ambasade, nekih tridesetak metara od tog mjesta ubio takođe aktiviranjem bombe”, kazao je pomoćnik direktora Uprave policije za Sektor kriminalističke policije Enis Baković.\nKomšije Jaukovića su ranije za Standard ispričale da je, poslije služenja vojske u Srbiji gdje je inače rođen, doživio traumu zbog čega je uzimao terapiju.\n"On je odlikovan tokom služenja vojske u Srbiji. Ipak, proživio je traumu tokom službovanja u vojsci. Zbog toga je primao terapriju i povremeno je bio sklon uzimanju alkohola. Vidio sam ga prije dva dana i djelovao je normalno, ništa nije nagovještavalo da može ovo da uradi. U nevjerici smo, niko nije očekivao da bi ovakvo nešto mogao da uradi", ispričale su za Standard komšije.\nPosljednji put izmijenjeno četvrtak, 22 februar 2018 19:18\nViše iz ove kategorije « VIDEO - Agenti FBI uključeni u istragu napada na ambasadu: Jauković se nije slučajno raznio već je izvršio samoubistvo Savjet za kontrolu rada policije: Policajci koji su pretukli mladiće trajno diskreditovani za obavljanje posla »


Evropska nedelja imunizacije - lice i naličje života i smrti modernog društva - Mobilna sestra\nEvropska nedelja imunizacije 2018. se obeležava od 23-29. aprila. Originalno European Immunization Week - EIW promoviše osnovnu poruku da je imunizacija vitalna za prevenciju bolesti i zaštitu života. Slogan sam po sebi potencira upravo tri osnovna stuba ovog cilja, a to su - Prevencija. Zaštita. Imunizacija. Cilj ove akcije jeste da se poruka prenese širom Evrope.\nInicijativa usmerena na zdravlje\nCilj EIW je povećanje pokrivenosti vakcinacijom upravo podizanjem svesti o značaju imunizacije kod roditelja i negovatelja, ali i zdravstvenih radnika, političara i donosilaca odluka i medija.\nSvetska zdravstvena organizacija vodi i koordinira EIW, a sve države članice u Evropskom regionu SZO su pozvane da učestvuju. Regionalni i nacionalni partneri, uključujući UNICEF i Evropski centar za prevenciju i kontrolu bolesti (ECDC), podržavaju implementaciju. EIW takođe ima koristi od podrške na visokom nivou na nacionalnom nivou, uključujući ministre, ambasadore i druge istaknute pristalice imunizacije. Na regionalnom nivou, inicijativa ima podršku SZO, i to pre svega evropskog patrona koji je u ovom slučaju Njeno Kraljevsko Visočanstvo krunisana princeza Marija iz Danske.\nŠta je s druge strane ogledala tj šta bez imunizacije?\nPreviše često smo svedoci novinskih naslova u kojima se ponovo spominju brojke smrtnosti, tragičnih gubitaka mladih života, ponovnih pojava epidemija, opšteg pada imuniteta kod dece pa i celih nacija, teških borbi protiv lažnih i opovrgnutih, pa i kriminalno gonjenih medicinskih analiza koje su milione naterale u takozvane antivakserske pokrete. Previše nam je dobro poznata ona priča da neretko laž dobija krila, dok je istina kao stidljiva dama, ostavljena u zapećku, nema i samoj sebi dovoljna. Ovakve manifestacije kao što je Evropska nedelja imunizacije upravo to i ciljaju - osvešćenje, razbijanje predsrasuda i dezinformacija i pokretanje na pozitivne promene na svim nivoima.\nPrethodne teme Evropske nedelje imunizacije – jedinstvena poruka kroz činjenice\n2016: "Zatvori jaz za imunizaciju"\nEIW 2016. je imala za cilj da naglasi napredak koji se postiže u domenu eliminacije malih boginja i rubeole, istovremeno ukazujući na preostali jaz između onih koji su zaštićeni i onih koji nažalost ostaju podložni ovim bolestima.\n2015: "Posvećenost imunizaciji - kako se Evropa može osloboditi bolesti koje se mogu spečiti vakcinacijom?"\nImunizacija je spasila više života od bilo koje druge intervencije javnog zdravstva, a 2013. godine je u Evropi bilo 31.685 slučajeva oboljenja samo u Evropi, što je tada bio porast od 348% u odnosu na 2007. godinu. Troškovi ovih epidemija u ljudskom i monetarnom smislu su izuzetno visoki. Da bi se približio viziji Svetske zdravstvene organizacije o evropskom prostoru bez bolesti koje se mogu sprečiti s vakcinom, bio je potreban novi i inovativni pristup, kako je navedeno u Evropskom akcijskom planu za vakcinaciju 2015-2020.\n2014: "Imunizacija za život"\nEIW 2014. je istakao je potrebu i zaštitu koja se pruža vakcinacijom u detinjstvu, ranoj mladosti, adolescenciji, odraslima i porodicama, u roditeljstvu, pa i starosti. Aktivnosti organizovane na nacionalnom i lokalnom nivou širom evropskog regiona podigle su svest medju zdravstvenim radnicima, političarima, roditeljima, bakama i dekama i drugim osobama o prednostima pune imunizacije.\n2012: "Povećati potražnju za imunizaciju"\nEIW 2012. je bio prvi put da su sve 53 države članice u Evropskom regionu SZO učestvovale u projektu istovremeno i organizovale veliki broj aktivnosti podizanja svesti o imunizaciji. Ovo je označilo prekretnicu u sedmogodišnjoj istoriji inicijative. Ovakva široko rasprostranjena podrška bila je naročito kritična za region, jer su države članice radile na eliminisanju boginja i rubeola. Važna uloga zdravstvenih radnika, kao najpouzdaniji izvor informacija o vakcinama, takođe je bila u fokusu.\n2011: "Zajednička rešenja za zajedničke pretnje"\nEIW 2011.imala je tema koja je naglasila važnost saradnje i razmene iskustava i rešenja za postizanje ciljeva imunizacije, kao što su eliminacija malih boginja do 2015. godine, održavanje polio-free statusa regiona i čuvanje svih vakcina - preventivne bolesti pod kontrolom u Evropskom regionu. Tema je odabrana nakon izbijanja polija u evropskom regionu 2010.\nPorasti broja ovih epidemija su jasno pokazali da kada se šire bolesti koje se mogu sprečiti korišćenjem vakcine, nikakve deljene granice ne sprečavaju da dođe do zajedničkih pretnji. Prema tome, jedan od najboljih načina za borbu protiv ovih pretnji je deljenje odgovornosti za imunizaciju, posebno na podregionalnom nivou. Od 53 država članica u Evropskom regionu SZO 52 učestvovalo je u Evropskoj nedelji imunizacije 2011. Regionalnom lansiranju inicijative prisustvovala je Njeno Kraljevsko Visočanstvo Princeza Matilde iz Belgije u svojoj prvoj godini vladavine delujući kao Specijalni predstavnik za imunizaciju u Regionalnoj kancelariji SZO za Evropu.\nŠta je glavna poruka Evropske nedelje imunizacije\nIronično, mogli bismo reći da je glavna poruka da niko, ali baš niko nije imun na sve ono što se dešava oko nas. Akcenat na individualnoj i kolektivnoj odgovornosti jeste akcenat na ono što je neodvojivo, na opšte dobro. Nega pacijenata koji su u situacijama koje su mogle biti sprečene na poseban način je izazovna i pipava. Kada je već kasno, fokus mora biti na oporavku i izlečenju, ali mi u Mobilnoj sestri zaista verujemo u preventivu i kolektivno dobro.\nMožda neka teža stanja ne možemo uvek predvideti, dijagnostikovati na vreme i blagovremeno ili nam recimo posle neke nezgode veoma treba nega i oporavak, fizikalna terapija i vežba ili administriranje injekcija i lekova u postoperativnim periodima. Za to smo uvek tu. Ali nedelje kao što je Evropska nedelja imunizacije samo nas podsećaju na to da ne smemo uvek misliti samo na tretman posledica, već da moramo racionalno i zrelo donositi odluke koje se tiču svih nas, koje utiču na našu okolinu, ugrožavaju opšti boljitak ili blagostanje društva, a posebno dece.